title: Thomas Sjögren

text: Sjögren voitti Italian jääkiekkomestaruuden Milanossa kahdesti vuosina 2003 ja 2004. Kotimaassaan Ruotsissa on Sjögren vaikuttanut ainakin Malmö Redhawkseissa, Luleå HF:ssa sekä HC Frölunda Indianseissa, näiden SHL-joukkueiden ohella HockeyAllsvenskanissa pelaavassa Södertälje SK:ssa. Viimeksi Sjögren oli nostamassa Varbergs HC:ta kolmosdivarista 2.divisioonaan keväällä 2011.


title: Francis Cromie

text: Francis Newton Allen Cromie (30. tammikuuta 1882 Duncannon, Irlanti – 31. elokuuta 1918 Pietari, Neuvosto-Venäjä) oli brittiläinen laivaston kapteeni, joka ensimmäisen maailmansodan aikana komensi Tallinnaan ja Helsinkiin sijoitettua brittiläistä sukellusvenelaivuetta. Myöhemmin hän toimi laivastoattaseana Pietarissa.


title: Francis Cromie

text: Englantilaisen kapteenin poikana syntynyt Cromie kävi koulunsa Walesissa ja opiskeli sen jälkeen laivaston sotakorkeakoulussa. Vakinaiseen palvelukseen hän astui vuonna 1898, osallistuen muun muassa boksarikapinan kukistamiseen Kiinassa ja toimien sukellusveneen komentajana Hongkongissa. Ensimmäisen maailmansodan aikana Cromie komennettiin elokuussa 1915 Itämerelle, jossa hänen komentoonsa annettiin sukellusvene "HMS E19" ja samalla koko brittiläinen sukellusvenelaivue. Sen tehtävänä oli avustaa Venäjän Itämeren laivastoa sekä estää Ruotsista Saksaan tapahtuneet rautamalmikuljetukset.


title: Francis Cromie

text: Venäjän helmikuun vallankumouksen jälkeen toukokuussa 1917 Cromie nimitettiin laivastoattaseaksi Pietariin. Hän osallistui brittien vakoilu- ja tiedustelutoimintaan yhdessä muun muassa Bruce Lockhartin, Sidney Reillyn ja Samuel Hoaren kanssa. Vastavallankumouksellisten avustamisen lisäksi brittien epäillään sekaantuneen muun muassa Pietarin salaisen poliisin johtajana toimineen Moisei Uritskin murhaan sekä sosialistivallankumouksellisiin kuuluneen Faina Kaplanin tekemään Leninin murhayritykseen.


title: Francis Cromie

text: Leninin murhayritystä seuranneena päivänä, 31. elokuuta 1918, Neuvosto-Venäjän salainen poliisi Tšeka tunkeutui Iso-Britannian Pietarin suurlähetystöön, jolloin Cromie kuoli syntyneen laukaustenvaihdon yhteydessä. Hänet haudattiin myöhemmin kaupungissa sijaitsevalle Smolenskin hautausmaalle, mutta Cromien muistomerkki on kuitenkin Arkangelin brittiläisellä sotilashautausmaalla.


title: Hyde, Jekyll, Me

text: Hyde, Jekyll, Me (kansainvälinen nimi, suom. "Hyde, Jekyll, Minulle", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Hyun Bim ja Ha Ji-min.


title: Ivana Baquero

text: Ivana Baquero Macías (s. 11. kesäkuuta 1994 Barcelona) on espanjalainen näyttelijä. Hän tuli tunnetuksi Ofelian roolista Guillermo del Toron ohjaamassa elokuvassa "Pan’s Labyrinth" (2006), josta hän sai muun muassa parhaan tulokkaan Goya-palkinnon.


title: Ivana Baquero

text: "Pan’s Labyrinthin" jälkeen Baquero valittiin vuonna 2007 ensimmäiseen englanninkieliseen rooliinsa kauhuelokuvaan "The New Daughter" – hän opiskeli läpi koulu-uransa englanninkielisessä koulussa. Elokuva julkaistiin vuonna 2009.


title: Ivana Baquero

text: Vuodesta 2016 alkaen Baquero on näytellyt Eretriaa, yhtä päähenkilöistä, televisiosarjassa "The Shannara Chronicles".


title: Blood (televisiosarja)

text: Blood (kansainvälinen nimi, suom. "Veri", alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Ahn Jae-hyun, Ji Jin-hee ja Ku Hye-sun.


title: Who Are You: School 2015

text: Who Are You: School 2015 (kansainvälinen nimi, suom. "Kuka olet: Koulu 2015", alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Kim So-hyun, Yook Sung-jae ja Nam Joo-hyuk.


title: Love Rain

text: Love Rain (kansainvälinen nimi, suom. "Rakkaussade", alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Im Yoona ja Jang Keun-suk.


title: Dream High

text: Dream High (kansainvälinen nimi, suom. "Unelma Korkea", alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Bae Suzy, Kim Soo-hyun ja Taecyeon.


title: Personal Taste

text: Personal Taste (kansainvälinen nimi, suom. "Makusi", alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Son Ye-jin ja Lee Min-ho.


title: Viola Beach

text:
Viola Beach oli brittiläinen popyhtye. Kaikki neljä yhtyeen jäsentä ja manageri kuolivat 13. helmikuuta 2016 esiintymisen jälkeisessä onnettomuudessa Ruotsin Södertäljessä. Yhtye oli matkalla pois esiintymispaikalta, kun auto ajoi avoinna olevalta sillalta Södertäljen kanavaan. Ruotsin poliisin teoria on, että kuljettajana toiminut manageri meni tajuttomaksi, kun auto törmäsi esteenä olevaan puomiin. Aftonbladetin toimittajan teoria on, että kuljettaja puhui puhelimessa tai oli muuten keskittynyt muuhun kuin ajamiseen eikä sen vuoksi pysähtynyt ennen puomia vaan ajoi ylös nostetun sillan alle ja kanavaan.
Yhtyeen jäsenet ja manageri:


title: Mimmi Bähr

text: Henrika Wilhelmina (Mimmi) Bähr, o. s. "Westerstrand" (15. lokakuuta 1844 Alavus – 2. toukokuuta 1923) oli suomalainen keksijä ja kaunokirjoitustaidon kehittäjä.


title: Mimmi Bähr

text: Bähr toimi senaatin puhtaaksikirjoittajana ja finanssitoimituskunnan arkistonhoitajana 1868–1904, valtiopäivien puhtaaksikirjoittajana 1878–1906. Hän järjesti 1877–1923 opetuskursseja kaunokirjoituksessa ja julkaisi vuonna 1885 kaunokirjoitusjärjestelmiä kouluille.


title: Mimmi Bähr

text: Bähr on nostettu yhdeksi merkittävistä suomalaisista naiskeksijöistä.


title: Mimmi Bähr

text: Bähr oli aikansa etevin kaunokirjoittaja sekä kaunokirjoitustaidon kehittäjä. Hänelle uskottiin tärkeimpiä suomalaisia asiakirjoja puhtaaksikirjoitettaviksi. Häntä käytettiin myös monenlaisissa yksityisissä adresseissa ja kirjoitelmissa, joiden asu tahdottiin saada mahdollisimman hienostuneeksi. Hän piti vuodesta 1877 opetuskursseja kaunokirjoituksessa ja julkaisi vuodesta 1885 kansa- ja oppikouluille kaunokirjoitusjärjestelmiä, joita käytettiin kouluissa yleisesti ja joista hän sai palkintoja. Hän keksi myös monenlaisia siihen aikaan tarpeellisia kirjoittamisen apuvälineitä, kuten viivoittimia, kynänpyyhkijöitä, kirjeiden ja postimerkkien kostuttajia, regulaattorikynän, ruukkukoristepapereita, jotka olivat suosittuja.


title: Mimmi Bähr

text: Bährin vanhemmat olivat nimismies Gustaf Erik Westerstrand ja Anna Henrika Åberg. Hän meni naimisiin kauppias Nikolai Edward Bährin (k. 1868) kanssa 1864.


title: Peaky Blinders – gangsteriklaani

text: Peaky Blinders – gangsteriklaani on brittiläinen draamasarja, jonka on luonut Steven Knight. "Peaky Blinders" alkoi BBC Two-kanavalla vuonna 2013 ja Suomessa Yle TV1 aloitti sarjan esittämisen vuonna 2016.


title: Peaky Blinders – gangsteriklaani

text: Sarja kertoo vuonna 1919 Birminghamissa toimivasta rikollisjengistä, jota johtaa Thomas Shelby (Cillian Murphy). Sarja perustuu oikeaan jengiin, joka toimi 1800-luvun lopulla ja 1900-luvun alussa. Sarjan ja rikollisjengin nimi viittaa jäsenien käyttämiin hattuihin, joiden lippaan neulottiin terä ja joita käytettiin aseena esimerkiksi ryöstöissä.


title: Peaky Blinders – gangsteriklaani

text: Peaky Blinders on Shelbyn perheen muodostama ja kunnianhimoisen Thomas "Tommy" Shelbyn johtama rikollisjengi, joka toimii Birminghamissa vuonna 1919. Ensimmäinen maailmansota on loppunut vain vähän aiemmin ja teollistuminen on käynnissä. Ylikomisario Chester Campbell saapuu kaupunkiin Belfastista, Irlannista, jossa hän on ollut tukahduttamassa IRA:n toimintaa. Winston Churchill määrää hänet lopettamaan Birminghamin rikollistoiminnan ja löytämään varastetun aselastin. Campbell palkkaa irlantilaisen Grace Burgessin vakoilemaan Blinderseja, ja nainen ryhtyy työskentelemään jengin omistamassa Garrison-pubissa.


title: Peaky Blinders – gangsteriklaani

text: Televisiosarjan toinen kausi kertoo Shelbyjen toiminnan laajentumisesta Lontooseen kaksi vuotta ensimmäisen kauden tapahtumien jälkeen vuosina 1921 ja 1922. Ada on muuttanut pois perheensä luota ja Campbell palaa takaisin kaupunkiin ampumavälikohtauksen jälkeen. Peaky Blinders tekee sopimuksen lontoolaisen Alfie Solomonsin juutalaisjengin kanssa ja taistelee italialaisen Derby Sabinin jengiä vastaan. Tommy tutustuu rikkaaseen leskeen May Carletoniin, joka omistaa kilpahevosia. Tapahtumat saavat huippunsa Derbyn hevoskilpailuissa.


title: Peaky Blinders – gangsteriklaani

text: Kolmannen kauden tapahtumat alkavat vuodesta 1924. Tommysta on tullut rikas mies, ja häneen ottaa yhteyttä salainen järjestö joka haluaa ottaa Peaky Blindersit osaksi kansainvälistä asekauppaa. Suvun jäsenet ovat kuitenkin sopimuksen tiellä, kun Arthur on tehnyt parannuksen ja jättänyt väkivallan.


title: Peaky Blinders – gangsteriklaani

text: "Peaky Blindersin" on luonut Steven Knight, joka on käsikirjoittanut muun muassa elokuvat "Dirty Pretty Things" ja "Eastern Promises". Sarjan on ohjannut Otto Bathurst ja tuottanut Katie Swinden.


title: Peaky Blinders – gangsteriklaani

text: Vaikka sarja sijoittuu pääosin Birminghamiin, sitä on kuvattu kyseisen kaupungin lisäksi muun muassa Leedsissa ja Liverpoolissa. Ensimmäisen tuotantokauden rautatiekohtaukset kuvattiin marraskuussa 2012 Keighleyn ja Damemsin välillä. Sarjaa on kuvattu myös Suur-Manchesterin ja Cheshiren alueella, esimerkiksi Manchesterin kaupungintalolla ja Northwichissa sijaitsevassa Arley Hallin kartanossa.


title: Peaky Blinders – gangsteriklaani

text: Irlantilaisen ylikomisarion Chester Campbellin rooliin valittu uusiseelantilainen Sam Neill pyysi ystäviltään James Nesbittiltä ja Liam Neesonilta apua oikeanlaisen aksentin muodostamiseen.


title: Peaky Blinders – gangsteriklaani

text: BBC Two ilmoitti toukokuussa 2016, että sarjasta on tilattu neljäs ja viides kausi, jotka sisältävät kumpikin kuusi Knightin käsikirjoittamaa jaksoa. Uusia hahmoja esittävät Adrien Brody ja Aidan Gillen.


title: Kapitaali (lehti)

text: Kapitaali on Kansantaloustieteen opiskelijat ry:n julkaisema lehti. Lehti ilmestyy vuoden aikana noin neljä kertaa. Vuosina 2014 ja 2015 lehdestä julkaistiin viisi numeroa, joista vuoden kolmas oli uusille opiskelijoille lähetetty fuksinumero. Kapitaalin päätoimittajana vuonna 2017 toimivat Elina Aavila ja Lauri Vesala.Kapitaalin lehtiarkisto issuu.com -palvelussa


title: Marja-Liisa Viherä

text: Marja-Liisa (Maija) Viherä (s. 1940) on tulevaisuuden- ja viestinnän tutkija, joka työskenteli Soneralla tutkijana (1961–2008). Hän on väitellyt filosofiantohtoriksi 1999 aiheenaan ”Ihminen tietoyhteiskunnassa – kansalaisten viestintävalmiudet kansalaisyhteiskunnan mahdollistajana”. Väitöskirjan pohjalta on julkaistu 2009 kirja "Digitaalisen arjen viestintä", Maija Viherä on kirjoittanut useita artikkeleita somesta ja digitaalisesta viestinnästä, muun muassa Tulevaisuuden tutkimuksen seura ry:n Futura-lehteen. Maija Viherä on asiantuntija viestinnän murroksessa, ja puhunut ja kirjoittanut tietoyhteiskunnasta ja viestintäkasvatuksesta jo silloin kun sanat olivat vielä yleisesti vieraita. Viherä on pitänyt viestintäleirejä nuorille jo vuodesta 1987 perustamassaan Viestintäkasvatuksen seura ry:ssä.


title: Marja-Liisa Viherä

text: Hän on myös ollut jäsen valtioneuvoston tietoyhteiskuntafoorumissa. Viherä on toiminut Tulevaisuuden tutkimusseuran puheenjohtaja ja hän on myös seuran kunniajäsen.


title: Marja-Liisa Viherä

text: Vuoden 2005 kuluttajateko-tunnustuspalkinto myönnettiin tutkija Marja-Liisa Viherälle. Palkitsemisen perusteluna oli hänen pitkäjänteinen toimintansa sen puolesta, että tietotekniikka toimisi luontevana osana jokaisen kansalaisen arkipäivää.


title: Reply 1997

text: Reply 1997 (kansainvälinen nimi, suom. "Vastata 1997", alun perin ) on televisioyhtiö tvN:n esittämä eteläkorealainen TV-sarja. Sen päärooleissa ovat Jung Eun-ji, Seo In-guk ja Eu Ji-won.


title: Healer

text: Healer (kansainvälinen nimi, suom. "Parantaja", alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Ji Chang-wook, Park Min-young ja Yoo Ji-tae.


title: Ranskan sekulaarisuuslaki

text: Ranskan sekulaarisuuslaki on vuonna 2004 säädetty laki, joka kieltää uskonnollisten symboleiden pukemisen Ranskan julkisissa ala- ja yläkouluissa. Laki on lisäys Ranskan opetuslakiin ja se pohjaa Ranskan perustuslaissa vaaditulle laïcitén eli tunnustuksettomuuden periaatteeseen, valtion ja uskonnon erottamiseen.


title: Ranskan sekulaarisuuslaki

text: Lakiehdotus läpäisi Ranskan kansallisen lainsäädäntöelimen ja presidentti Jacques Chirac kirjasi sen laiksi 15. maaliskuuta 2004. Laki astui voimaan 2. syyskuuta 2004, uuden kouluvuoden alussa.


title: Ranskan sekulaarisuuslaki

text: Laki ei mainitse mitään yksittäisiä symboleita ja kieltää kaikki kristilliset (huntu, merkit), islamilaiset (huntu, merkit), sikhi- (turbaani, merkit), juutalaiset ja muut uskonnolliset symbolit. Monien mielestä laki on kuitenkin kohdistetty erityisesti huntujen käyttöä vastaan. Ulkomainen lehdistö kutsuukin lakia toisinaan "huntukielloksi".


title: Sungkyunkwan Scandal

text: Sungkyunkwan Scandal (kansainvälinen nimi, suom. "Sungkyunkwan Skandaali", alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Park Yoochun, Park Min-young ja Yoo Ah-in.


title: Platina(IV)fluoridi

text: Platina(IV)fluoridi (PtF) on platinan ja fluorin muodostama epäorgaaninen yhdiste.


title: Platina(IV)fluoridi

text: Huoneenlämpötilassa platina(IV)fluoridi on kellanpunaista tai kellanruskeaa kiteistä ainetta. Yhdiste reagoi veden kanssa. Kiderakenteeltaan aine muistuttaa iridium(IV)fluoridia. Platina(IV)fluoridia voidaan valmistaa fluoraamalla platina(II)fluoridia tai platina(IV)bromidia bromitrifluoridin avulla. Sitä muodostuu myös platinan ja fluorin välisellä reaktiolla sekä ksenontetrafluoridin vaikuttaessa platinaan.


title: Jalkapallon Suomen Cup 1972

text: Jalkapallon Suomen Cup 1972 oli cupin 18. järjestämisvuosi. Kilpailuun osallistui 249 joukkuetta, joukkueet jakautuivat sarjoittain seuraavasti: Mestaruussarja 12, II divisioona 31, III divisioona 78, IV divisioona 91 ja muut 37. Loppuotteluun selvisivät Lahden Reipas ja Vaasan Palloseura, ja se pelattiin Helsingin Olympiastadionilla. Ottelua seurasi vain 528 maksanutta katsojaa, joka on kaikkien aikojen pienin katsojamäärä cupin loppuottelussa. Finaalin voitti Reipas 2-0.


title: Jalkapallon Suomen Cup 1972

text: Cup-mestarit: Seppo Patrikainen, Pekka Kosonen, Mikko Kautonen, Markku Repo, Timo Kautonen, Erkki Lehtinen, Urho Partanen, Sauli Lehtinen, Semi Nuoranen, Raimo Hukka, Pertti Jantunen ja Olavi Litmanen


title: Fantasiaurheilu

text: Fantasiaurheilu on yleistermi olemassa olevien urheilusarjojen päälle rakennetuille virtuaalisille liigoille.


title: Fantasiaurheilu

text: Fantasiaurheilulla tarkoitetaan verkkopalvelua, jonka käyttäjät rakentavat kuvitteellisia joukkueita oikeiden joukkueiden pelaajista. Kuvitteelliset joukkueet pisteytetään todellisten pelaajien suoritusten mukaisesti. Fantasialiiga kääntää varsinaisen liigan tuottaman tilastomateriaalin mekanismiksi, joka mahdollistaa fantasialiigaa pelaavien keskinäisen kilpailun.


title: Fantasiaurheilu

text: Yksi tunnettu fantasiaurheilupalvelu on Fantasy Premier League (FPL), joka on Englannin korkeimpaan jalkapallon sarjatasoon eli Valioliigaan perustuva sarjan virallinen fantasialiiga. Peli on alun perin lanseerattu kaudelle 2002–2003.


title: Rankkuri

text: Rankkuri on toimihenkilö, jonka tehtävä on huolehtia irrallaan olleiden, kiinniotettujen kotieläinten jatkokäsittelystä.


title: Rankkuri

text: 1900-luvun alkupuolella rankkurin eli putimiehen tehtäviin on kuulunut myös koota pois julkisilta paikoilta eläinten raatoja, avustaa ruumiinavauksissa, tappaa ja haudata irrallaan olleita eläimiä ja hävittää pilaantunutta lihaa. Alun perin rankkurin tehtävänä on ollut myös tuntemattomien ruumiiden poiskorjaaminen ja hautaus.


title: Rankkuri

text: Suomessa palkattiin rankkureita 1800-luvun lopulla ja 1900-luvun alkupuolella vesikauhun torjumiseksi. Rankkuritoiminta rahoitettiin koiraverolla. Maailman terveysjärjestö on kuitenkin todennut, ettei kulkukoirien hävittäminen riitä yksin vesikauhun hävittämiseen.


title: Boris Žemtšužin

text: Boris Aleksejevitš Žemtšužin (, 11. tammikuuta 1897 Pähkinälinna – 9. toukokuuta 1918 Helsinki) oli venäläinen bolševikki, joka toimi Suomessa Neuvosto-Venäjän laivastokomissaarina. Hänet teloitettiin pian Suomen sisällissodan päättymisen jälkeen.


title: Boris Žemtšužin

text: Pietarin teknologisessa instituutissa opiskellut Žemtšužin liittyi sosialidemokraattiseen työväenpuolueeseen vuonna 1915. Lokakuussa 1916 hänet pidätettiin vallankumouksellisen materiaalin jakamisesta ja Žemtšužin pääsi lopulta vapaaksi helmikuun vallankumouksen myötä maaliskuussa 1917. Vapautumisensä jälkeen hänet lähtettiin aluksi Kronstadtin merilinnoitukseen toimittamaan merisotilaille tarkoitettua vallankumouksellista lehteä ja sieltä edelleen Helsinkiin, jossa Žemtšužin avusti bolševikkien julkaisemaa "Volna"-sanomalehteä. Pietarissa tapahtuneen Heinäkuun kansannousun jälkeen lehti lakkautettiin, mutta se jatkoi pian ilmestymistä nimellä "Priboj".


title: Boris Žemtšužin

text: Lokakuussa 1917 Žemtšužin nimitettiin bolševikkien Suomen neuvostojen Pohjois-Suomen aluekomitean johtoon Tornioon. Suomen itsenäistyttyä joulukuussa 1917 hän palasi Helsinkiin sotaväen ja kiinteän omaisuuden evakuoinnin komissaariksi. Kun Suomeen sijoitettu Itämeren laivasto oli keväällä 1918 suurimmaksi osaksi siirretty Kronstadtiin, hän toimi Helsinkiin vielä jääneiden laivastoyksikköjen komissaarina, tehtävänään pitää huolta niiden evakuoinnista. Valkoiset kuitenkin pidättivät Žemtšužinin vakoojana 8. toukokuuta ja ampuivat hänet seuraavana päivänä Santahaminassa. Teloitukseen liittyi mahdollisesti myös Neuvosto-Venäjän ja Saksan välinen kiista Suomeen jääneiden alusten kohtalosta.


title: Kirsti Kasnio

text: Kirsti Kasnio (10. marraskuuta 1937 Jyväskylä – 7. toukokuuta 2014 Helsinki) oli suomalainen arkkitehti, lavastaja-puvustaja ja muotisuunnittelija. Taiteellisesti lahjakkaan Kasnion työura jakautui kolmeen tutkintoon ja jaksoon: lähes 30-vuotiseen arkkitehdinuraan, sen jälkeen lavastajan- ja puvustajantyöhön Helsingin eri teattereissa sekä lopuksi omassa designstudiossa tehtyyn uraan suomalaisen juhlamuodin suunnittelijana.


title: Kirsti Kasnio

text: Venäläis-suomalaiseen sukuun perheen neljäntenä lapsena syntynyt Kasnio kirjoitti ylioppilaaksi Kouvolan tyttölyseosta vuonna 1958 ja aloitti samana syksynä arkkitehtiopinnot Teknillisessä korkeakoulussa Otaniemessä. Arkkitehdiksi hän valmistui 1967. 1990-luvun lama päätti Kasnion uran arkkitehtina ja hän hakeutui Taideteolliseen korkeakouluun lavastustaiteen linjalle, josta hän valmistui vuonna 1998. Kasnion lavastus- ja puvustustöitä olivat muun muassa "Niskavuoren Heta" Kansallisteatterissa (1998), "Osiris" Kansallisoopperassa (2003) ja "På fullt allvar" Lilla Teaternissa 2007.


title: Kirsti Kasnio

text: 2000-luvun vaihteessa Kasnio palasi jälleen Taideteolliseen korkeakouluun ja valmistui vaatetussuunnittelijaksi Muoti- ja tekstiilitaiteen osastolta vuonna 2002. Jo opiskeluaikana hän voitti Harakka-puvullaan Stockmannin järjestämän Millenium-iltapukukilpailun. Tyypillistä hänen suunnittelulleen olivat kantajansa kauneutta korostavat ilta- ja juhlapuvut, joiden tunnusomaisena valmistustekniikkana oli yleensä pliseeraus, sekä ylelliset turkisasusteet. Kasnio tuli tunnetuksi erityisesti itsenäisyyspäivän vastaanotoille suunnittelemistaan iltapuvuista, joita oli muun muassa Tarja Halosen, Marja Tiuran, Mari Kiviniemen ja Sari Sarkomaan yllä.


title: Kirsti Kasnio

text: Opetus- ja kulttuuriministeriö myönsi Kirsti Kasniolle vuonna 2010 taiteilijaeläkkeen tunnustukseksi luovasta työstä Suomen kulttuurin hyväksi.


title: Hannu Merkku

text: Hannu Merkku (21. huhtikuuta 1952 Outokumpu − 2014 oli suomalainen laulaja. Vuonna 1978 ensilevytyksensä tehnyt Merkku muistetaan pohjoissuomalaisten lauluntekijöiden tanssi-iskelmien tulkitsijana. Hänen levyttämiään lauluja ovat muun muassa "Telan jälki", "Kulje kautta Kittilän" ja "Sompiolaista verta". Hannu Merkku levytti vuosina 1979-1988 yhteensä viisi pitkäsoittolevyä. Vuonna 2015 Rocket Records julkaisi hänen vuosien 1978-1982 tuotannosta kokoelmalevyn Sompiolaista verta.


title: Jääkiekon SM-liigan viihdyttävin pelaaja

text: SM-liigan viihdyttävin pelaaja on jääkiekon SM-liigan vuosittain myöntämä tunnustuspalkinto pelaajalle, jonka katsotaan olleen kaikkein viihdyttävin yleisön kannalta.


text: Tunnustuspalkinnon voittaja määritetään yleisöäänestyksellä, jonka tuloksen perusteella valitulle pelaajalle myönnetään Jääkiekon SM-liigan kirjailtu palkintolaatta. Viihdyttävin pelaaja valittiin ensimmäisen kerran kauden 2015–2016 päätteeksi.


title: FUB-JWH-018

text: FUB-JWH-018 (tunnetaan myös nimellä FUB-018) on indolista johdettu synteettinen kannabinoidi. Se muistuttaa rakenteellisesti seuraavia synteettisiä kannabinoideja: JWH-018, AB-FUBICA ja ADB-FUBICA.


title: FUB-JWH-018

text: Se on luokiteltu kontrolloiduksi kemikaaliksi Kiinassa lokakuusta 2015 lähtien.


title: Jävla måndag

text: Jävla måndag on ruotsalaisen blueskitaristi-laulajan Rolf Wikströmin kolmas albumi, joka julkaistiin vuonna 1978 levymerkillä MNW.


title: Jävla måndag

text: Kaikki kappaleet kirjoittanut Rolf Wikström, ellei toisin mainita.


title: Jalkapallon Suomen Cup 1971

text: Jalkapallon Suomen Cup 1971 oli cupin 17. järjestämisvuosi. Kilpailuun osallistui 212 joukkuetta, jotka pelasivat 215 ottelua. Joukkueet jakautuivat sarjoittain seuraavasti: Mestaruussarja 14, II divisioona 32, III divisioona 58, IV divisioona 70 ja muut 38. Karsinnat varsinaiselle kierrokselle aloitettiin jo vuoden 1970 syksyllä. Loppuotteluun selvisivät Mikkelin Palloilijat ja Vaasan Sport, ja se pelattiin Helsingin Olympiastadionilla. Ottelua seurasi 2645 maksanutta katsojaa, ja sen voitti MP 4-1.


title: Jalkapallon Suomen Cup 1971

text: Cup-mestarit: Risto Remes, Rainer Jungman, Heikki Valjakka, Eero Karppinen, Raimo Marttinen, Heikki Kangaskorpi, Matti Vanhanen, Antero Hyttinen, Antero Nikkanen, Kari Pasanen, Antti Rusanen, Pentti Toivola ja Kari Mutanen


title: F.C. Born to Lose

text: F.C. Born to Lose on ramopunk-yhtye Rehtoreiden CD-single, joka julkaistiin huhtikuussa 1996 levymerkillä Poko Records. Se nouso Suomen virallisen singlelistan sijalle 19.


title: F.C. Born to Lose

text: Single sisälsi 3D-lasit kansikuvan katsomista varten.


title: Frankenstein (Rehtoreiden kappale)

text: Frankenstein on ramopunk-yhtye Rehtoreiden ensimmäinen single, joka julkaistiin kesäkuussa 1995 levymerkillä Poko Records.


title: Mä hyppään järveen

text: Mä hyppään järveen on ramopunk-yhtye Rehtoreiden single, joka julkaistiin omakustanteena vuonna 1997.


title: Roy Haynes

text: Roy Haynes (s. 13. maaliskuuta 1925) on yhdysvaltalainen jazzmuusikko, jonka pääinstrumentti on rummut. Roy Haynes on soittanut aina bebopista Charlie Parkerin kanssa John Coltranen kanssa tehtyyn vapaampiin kokeiluihin.


title: Perjantain ja maanantain välinen yö

text: Perjantain ja maanantain välinen yö on Rehtoreiden single, joka julkaistiin vuonna 2001 levymerkillä Hiljaiset Levyt.


title: Litium (lääke)

text: Litiumyhdisteitä (-suoloja) käytetään pääasiallisesti psykiatrian alan lääkinnässä esimerkiksi vaikeasti hoidettavien vakavien masennustilojen ja kaksisuuntaisen mielialahäiriön hoidossa. Näissä litium alentaa itsemurhariskiä. Litiumlääkkeet otetaan suun kautta. Litium kuuluu Maailman terveysjärjestö WHO:n luetteloon kaikkein tärkeimmistä perusterveydenhoidon lääkkeistä. Litiumsuolat luokitellaan mielialan tasaajiin ja vaikka niitä on käytetty jo pitkään, niiden tarkka toimintatapa ei ole selvillä.


title: Litium (lääke)

text: Litiumilla on koko joukko tunnettuja sivuoireita, joiden esiintyvyys ja suhde lääkeannoksen kokoon vaihtelee suuresti. Yleisiin sivuoireisiin (esiintyvyys 1–10 %) kuuluvat lisääntynyt virtsaneritys, käsien vapina ja lisääntynyt janontunne. Vakaviin sivuoireisiin kuuluvat kilpirauhasen vajaatoiminta, vesitystauti ja litiummyrkytys. Lääkkeen pitoisuuden seurantaa veressä suositellaan mahdollisen myrkytyksen torjumiseksi. Jos se nousee liian korkeiksi, seurauksena voi olla ripuli, oksentelua ja korvien soimista. Raskauden aikana käytetty litium voi aiheuttaa ongelmia lapselle. Sen sijaan imetyksen aikana siitä ei näytä olevan haittaa. 1800-luvulla litiumia käytettiin kihdin, epilepsian ja syövän hoitoon. Mielisairauksien hoidossa sitä alettiin käyttää vuonna 1948, kun John Cade alkoi hoitaa australialaisia potilaitaan litiumkarbonaatilla.


title: Litium (lääke)

text: Litiumia käytetään ensisijaisesti kaksisuuntaisen mielialahäiriön hoitamiseen. Jos muu hoito ei tehoa, sitä käytetään joskus myös muissa tilanteissa, esimerkiksi vakavan masennuksen, skitsofrenian ja joidenkin lasten psykiatristen häiriöiden hoitoon. Kun hoidetaan mielialahäiriöitä, jollainen kaksisuuntainen häiriökin on, litium alentaa itsemurhariskiä. Tätä hyötyä ei saada millään muulla lääkkeellä. Litiumkarbonaatin tunnettu kauppanimi on Lito.


title: Litium (lääke)

text: Litiumkarbonaattia ei pidetty aikaisemmin sopivana lapsille. Uudempi tutkimus on kuitenkin osoittanut sen tehon varhain alkaneen kaksisuuntaisen mielialahäiriön hoitamisessa jopa niinkin nuorilla kuin kahdeksanvuotiailla lapsilla. Tarvittava annostus on hiukan alle myrkytystason, ja tämä vaatii tarkkaa veriarvojen seurantaa hoidon aikana. On jonkin verran näyttöä myös siitä, että litiumkarbonaatista voisi olla hyötyä joidenkin kaksisuuntaista mielialahäiriötä sairastavien huumeriippuvuuksien hoidossa.


title: Litium (lääke)

text: Juomaveden luontaisesti korkea litiumpitoisuus on yhdistetty alhaisempiin itsemurhalukuihin.


title: Litium (lääke)

text: Litiumia käyttävien tulisi päästä säännöllisesti seerumikokeisiin, joissa seurataan kilpirauhasen ja munuaisten toimintaa, sillä lääke haittaa veden ja natriumin säätelyä ja voi aiheuttaa elimistön kuivumista. Elimistön kuivuminen voi kuumuuden vallitessa johtaa litiumtasojen nousuun. Seurauksena on jano, kun elimistö alkaa menettää jatkuvasti vettä virtsan tiivistymisen häiriinnyttyä.


title: Litium (lääke)

text:
Kokoveren, plasman, seerumin tai virtsan litiumpitoisuutta voidaan mitata eri välineillä. Seerumin litiumpitoisuus on yleensä hyvässä seurannassa tasolla 0,5–1,3 mmol/l, mutta jos litiumia kertyy elimistöön, pitoisuus voi olla 1,8–2,5 mmol/l. 3–10 mmol/l merkitsee akuuttia yliannostusta.
Litiumsuoloilla hoitavan ja myrkyllisen annoksen väli on pieni. Niinpä sitä ei pidä määrätä ellei plasman litiumpitoisuutta voida seurata. Annostusta säädetään niin, että plasman pitoisuudeksi saadaan 0,4 —1,2 mmol Li/l näytteessä, joka on otettu 12 tuntia edellisestä annoksesta. Alhaisempia arvoja käytetään ylläpitohoidossa ja vanhemmilla potilailla, korkeampia taas lasten hoitamisessa.


title: Litium (lääke)

text:
Alla olevien luetteloiden lähteet. Litiumin sivuoireiden esiintyvyys ja suhde lääkeannoksen kokoon ja lääkkeen tyyppiin vaihtelee suuresti. Osasta voidaan välttyä vaihtamalla nopeasti vaikuttava lääke hitaammin vaikuttavaan vaihtoehtoon. Sivuoireiden rajoittamiseksi käytetään pienintä tehokasta annostusta.
Litiumin tiedetään aiheuttavan 1-2 kilon painon nousun. Lihominen voi aiheuttaa itsetunto-ongelmia kliinisesti masentuneille.


title: Litium (lääke)

text: Suurimmalla osalla litiumia saavia potilaita kilpirauhasen toimintaa edistävän hormonin tasot nousevat, kun heille annetaan pistoksina tyreotropiinia vapauttavaa hormonia. Erään australialaistutkimuksen mukaan "Kilpirauhasen vajaatoiminnan esiintyvyys on litiumia saavilla kuusinkertainen verrattuna väestöön yleensä. Kilpirauhasen vajaatoiminta vuorostaan lisää kliinisen masennuksen kehittymisen riskiä."


title: Litium (lääke)

text: Litium on myös teratogeeni eli se aiheuttaa syntymävikoja pienessä joukossa vastasyntyneitä vauvoja. Tapaustutkimukset ja useat seurantatutkimukset ovat osoittaneet mahdollisen esiintyvyyden Ebsteinin anomalian nimellä tunnetun synnynnäisen sydänvian suhteen edellyttäen, että litiumia on käytetty raskauden aikana. Sydämen kehityshäiriöiden poissulkemiseksi sikiön sydämen kaikukuvaus kuuluu rutiininomaisesti litiumia käyttäville äideille. Lamotrigiini vaikuttaa mahdolliselta litiumin vaihtoehdolta raskaana olevien hoidossa. Gabapentiini ja klonatsepaami voivat myös tulla kyseeseen paniikkia ehkäisevinä lääkkeinä lastensaantivuosina ja raskauden aikana. Myös valproaatti ja karbamatsepiini liitetään sikiövaurioihin.


title: Litium (lääke)

text: Litiumsuoloja käyttäville nestehukka voi olla hyvin vaarallinen tila, erityisesti jos sen yhteydessä esiintyy munuaisten vajaatoimintaan liittyvä litiumin aikaansaama diabetes insipidus yhdessä polyurian kanssa. Tähän voivat johtaa esimerkiksi leikkausta edeltävät nesterajoitukset tai tilanteet, joissa nesteitä ei saada, kuumuus, urheilutilanteet ja vaellukset. Nestehukka voi johtaa litiumin kertymiseen elimistössä ja sitä kautta pitoisuuden nousuun. Toinen vaaratilanne on nopea nesteytys, kun käytetään suurta määrää pelkkää vettä. Se voi johtaa nopeasti hyponatremiaan, jossa veriplasman natriumpitoisuus alenee liikaa. Myös tämä voi aiheuttaa litiumin kertymistä elimistöön ja täten sen pitoisuus elimistössä kohoaa.


title: Litium (lääke)

text: Litiumin tarkkaa biokemiallista toimintaa mielialan tasaajana ei vielä tunneta.


title: Litium (lääke)

text: Litium leviää keskushermostossa laajalle ja se toimii yhdessä monien välittäjäaineiden ja vastaanottajien kanssa alantaen noradrenaliinin eritystä ja lisäten serotoniinin tuotantoa. Toisin kuin monet muut psykoaktiiviset aineet, Li ei yleensä hoitotasolla aiheuta terveille henkilöille mitään selviä psykotrooppisia oireita (kuten euforiaa). On ehdotettu, että prostatan hapan fosfataasi voisi olla yksi litiumhoidon kohteista, sillä fosfataasin estämisen litiumilla on osoitettu estävän PARP-1:ä.


title: Litium (lääke)

text: Litium voi myös lisätä neuronien serotoniinin eritystä aivoissa. Rotan Raphe-tumakkeen seratoenergisten neuronien tumalla on tehty tutkimuksia, joissa niitä on käsitelty litiumilla. Niissä kävi ilmi, että serotoniinin eritys depolarisaatiossa lisääntyi litiumilla käsitellyissä neuroneissa verrattuna samaan depolarisaatioon ilman litiumia.


title: Litium (lääke)

text: Vuonna 2007 esitettiin toinen toimintatapa: litium saattaa toimia yhdessä typpioksidin kanssa keskushermoston viestien välityksessä, jolla on keskeinen merkitys hermoston muokkautuvuudelle. Typpioksidijärjestelmä saattaisi olla yhteydessä litiumin antidepressiivisen ominaisuuden kanssa Porsoltin testissä, jossa hiiriä pakotettiin uimaan. Siinä havaittiin myös että NMDA-reseptoreiden toiminnan estäminen lisää litiumin masennuksenestäjän kaltaisia ominaisuuksia testissä uimaan pakotetuilla hiirillä, joka viittaa NMDA-reseptoreiden/NO-signaalien mahdolliseen osallisuuteen litiumin toiminnassa tässä kokeessa, joka mallintaa opittua avuttomuutta eläimillä. Litium estää apoptoosia ja pidentää solujen elämää, jotka ovat hermoja suojelevia ominaisuuksia.


title: Litium (lääke)

text: Litiumia käytettiin 1800-luvulla ensin kihdin hoitamiseen sen jälkeen, kun lääkärit olivat todenneet, että ainakin laboratorio-oloissa litiumilla pystyttiin sulattamaan munuaisista eristettyjä virtsahappokiteitä. Ihmisen elimistössä, tähän tarvitiin kuitenkin myrkyllisiä määriä. Koska vallitsevat teoriat yhdistivät ylenpalttisen virtsahappoerityksen tietynlaisiin häiriöihin, joihin kuuluivat masennus ja maaniset häiriöt, tohtori Carl Lange Tanskassa ja William Alexander Hammond New Yorkissa alkoivat käyttää litiumia manian hoitamiseen 1870-luvulta alkaen. 1900-luvun alkaessa litiumin käytöstä psykiatristen potilaiden hoidossa luovuttiin, sillä teoria mielialahäiriöistä kehittyi ja käsitys "aivokihdistä" katosi. On myös ehdotettu, että lääketeollisuus olisi ollut haluton investoimaan lääkkeeseen, jota ei voitu patentoida, edelleen valmistettiin kuitenkin joukkoa litiumvalmisteita munuaiskivien ja "virtsan korkean virtsahappopitoisuuden" kontrollointiin. Kun vähitellen kertyi tietoa liiallisen natriumin käytön merkityksestä korkean verenpaineen ja sydäntaudin synnyssä, litiumsuoloja määrättiin potilaille käytettäväksi tavallisen ruokasuolan sijaan. Kun tämän menettelyn aiheuttamista sivuseurauksista ja kuolemista oli julkistettu yksityiskohtainen selostus, sekä käytänne että itse litiumin myynti kiellettiin vuonna 1949.


title: Litium (lääke)

text: Litium saattaa suojata aivoja ja edistää harmaan aivoaineen muodostumista aivokuorella sekä estää ja hidastaa Alzheimerin taudin, vanhuuden dementian ja Parkinsonintaudin etenemistä. ALS-taudin suhteen se ei kuitenkaan ole vaikuttanut myönteisellä tavalla.


title: Just Be Free

text: Just Be Free on yhdysvaltalaisen artistin Christina Aguileran levyttämä demoalbumi, jonka Warlock Records julkaisi vuonna 2001.


title: Just Be Free

text: Aguilera levytti albumin 1990-luvun puolivälissä 14- ja 15-vuotiaana voidakseen lähestyä levy-yhtiöitä levytyssopimuksen toivossa, eikä albumia ollut hänen mukaansa koskaan valmisteltu tai tarkoitettu julkaistavaksi. Hän julkaisi maailmanlaajuisesti menestyneen debyyttialbuminsa "Christina Aguilera" vuonna 1999 RCA-levy-yhtiön kautta. Toukokuussa 2001 Aguilera haastoi yhtiöt Warlock Records, Platinum Recordings ja JFB Music oikeuteen estääkseen "Just Be Freen" julkaisemisen, mutta osapuolet sopivat asian, ja albumi julkaistiin 21. elokuuta 2001. Sopimuksen ehtoja ei julkaistu. Aguilera sai lisätä albumin mukaan viestin, jossa hän selitti, ettei olisi halunnut levyä julkaistavan.


title: Just Be Free

text: AllMusicin Stephen Thomas Erlewine kuvaili albumin musiikkia ”geneeriseksi 90-luvun alun dancepopiksi runsailla housevaikutteilla”.


title: Just Be Free

text: "Just Be Free" nousi Yhdysvalloissa Billboard 200 -albumilistan sijalle 71, ja vuoteen 2014 mennessä sitä oli myyty maassa noin 128 000 kappaletta.


title: China Northern Airlines

text: China Northern Airlines (, IATA: CJ, ICAO: CBF) oli kiinalainen lentoyhtiö. Sen omisti Kiinan valtio. Yhtiön kotipaikka oli Shenyang ja solmukohta Shenyang Taoxianin kansainvälinen lentoasema. Se lensi reittilentoja noin 150 kohteeseen Kiinassa, Japanissa ja Etelä-Koreassa sekä tilauslentoja Kaakkois-Aasiaan. Se yhdistettiin vuonna 2003 China Southern Airlinesiin.


title: China Northern Airlines

text: Vuoden 1999 loppuun mennessä China Northern oli kuljettanut 36,3 miljoonaa matkustajaa. Sen liiketulot olivat vuosituhannen vaihteessa yhteensä 26,5 miljardia renminbiä, ja sen kiinteän omaisuuden arvo oli 13,6 miljardia renminbiä. 2000-luvun alussa yhtiö suunnitteli kuljettavansa kahdeksan miljoonaa matkustajaa vuosittain.


title: China Northern Airlines

text: China Northern Airlines sai alkunsa vuonna 1984, kun CAAC, Kiinan siviili-ilmailuviranomainen ja valtionlentoyhtiö, päätettiin jakaa viranomaistahoksi ja kuudeksi erilliseksi lentoyhtiöksi. Muutokset toteutettiin vuosien 1987 ja 1991 välillä. Yksi syntyneistä lentoyhtiöistä oli China Northern Airlines, jolle ensimmäiset lentokoneet siirrettiin CAAC:lta toukokuussa 1988.


title: China Northern Airlines

text: Laivasto, jonka China Northern Airlines peri CAAC:lta, oli sekoitus Neuvostoliitossa, Kiinassa ja länsimaissa valmistettuja konetyyppejä. Toisin kuin monet muut kiinalaiset lentoyhtiöt, se valitsi laivastonsa kehityksen pohjaksi Boeing 737:n sijaan McDonnell Douglas MD-82:n, joita sillä oli käytössä 27 kappaletta. Vuodesta 1996 lähtien sille toimitettiin myös MD-90-koneita, mukaan lukien ainoat kaksi Kiinassa valmistettua koneyksilöä. Pidemmillä matkoilla yhtiö käytti Airbus A300-600R -koneita. Se sai ensimmäisenä lentoyhtiönä Kiinassa käyttöönsä Airbus A321 -koneita, joista ensimmäinen toimitettiin lokakuussa 2001.


title: China Northern Airlines

text: CAAC:n hajottua uusia lentoyhtiöitä perustettiin paljon, mikä johti yhtiöiden kannattavuusongelmiin. Kohentaakseen tilannetta CAAC määritti ensin lentolipuille pohjahinnat rajoittaakseen hintakilpailua. Tästä huolimatta kolme suurinta yhtiötä – Air China, China Eastern Airlines ja China Southern Airlines – menestyivät, ja muilla oli vaikeaa. Niinpä CAAC päätti huhtikuussa 2001 toimista ilmailualan vakauttamiseksi. Yksi niistä oli lentoyhtiöiden määrän vähentäminen. Osana tätä suunnitelmaa China Southern osti China Northern Airlinesin lokakuussa 2002, ja China Northern lopetti toimintansa itsenäisenä lentoyhtiönä vuoden 2003 alkupuolella. Yhtiö liitettiin lopulta China Southern Airlinesiin saman vuoden lopussa.


title: China Northern Airlines

text: China Northernin kotipaikka oli Shenyang ja solmukohta Shenyang Taoxianin kansainvälinen lentoasema. Se lensi reittilentoja noin 150 kohteeseen Kiinassa, Japanissa ja Etelä-Koreassa sekä tilauslentoja Kaakkois-Aasiaan. China Northern oli kuljettanut vuoden 1999 loppuun mennessä 36,3 miljoonaa matkustajaa. Sen liiketulot olivat vuosituhannen vaihteessa yhteensä 26,5 miljardia renminbiä, ja sen kiinteän omaisuuden arvo oli 13,6 miljardia renminbiä. 2000-luvun alussa yhtiö suunnitteli kuljettavansa kahdeksan miljoonaa matkustajaa vuosittain.


title: China Northern Airlines

text: Vuonna 1995 yhtiön laivastoon kuuluivat seuraavat lentokoneet:


title: China Northern Airlines

text: Vuonna 2000 yhtiön laivastoon kuuluivat seuraavat lentokoneet:


title: China Northern Airlines

text: Vuonna 2002, ennen kuin China Southern Airlines osti China Northernin, sen laivastoon kuuluivat seuraavat lentokoneet:


title: China Northern Airlines

text: China Northern Airlines lensi noin 150 kohteeseen Kiinassa ja ulkomailla. Vuonna 2002 se lensi muun muassa seuraaviin kohteisiin:


title: Salakatselu

text: Salakatselu määritellään Suomen rikoslain 24 luvun 6 §:ssä toiminnaksi, jossa joku katselee tai kuvaa teknisellä laitteella kotirauhan suojaamassa paikassa tai käymälässä, pukeutumistilassa, yleisöltä suljetussa rakennuksessa tai aidatulla piha-alueella olevaa henkilöä tämän yksityisyyttä loukaten. Teon maksimirangaistus on yksi vuosi vankeutta. Salakatselun valmistelun (7 §) maksimirangaistus on kuusi kuukautta vankeutta.


title: Den åttonde dagen

text: Den åttonde dagen on ruotsalaisen blueskitaristi-laulajan Rolf Wikströmin neljäs albumi, joka julkaistiin vuonna 1979 levymerkillä Metronome.


title: Den åttonde dagen

text: Kaikki kappaleet kirjoittanut Rolf Wikström, ellei toisin mainita.


title: Yisrael Kristal

text: Yisrael Kristal (; 15. syyskuuta 1903 Żarnów, Puola – 11. elokuuta 2017) oli maailman vanhin elossa ollut mies Guinness World Recordsin mukaan. Hän oli myös vanhin elossa ollut holokaustista selviytyjä.


title: Yisrael Kristal

text: Kristal syntyi Żarnówissa ja joutui toisen maailmansodan aikana Auschwitzin keskitysleirille, missä hänen vaimonsa kuoli. Sodan jälkeen hän muutti Israeliin.


title: Yisrael Kristal

text: Kristal ei osannut kertoa syytä pitkälle elämälleen. Hän uskoi kaiken olevan ennalta määrättyä emmekä koskaan saa selville, miksi niin käy ja totesi, että häntä fiksummat, vahvemmat ja komeammat miehet ovat kuolleet ennen häntä.


title: Yisrael Kristal

text: Ennen Kristalia maailman vanhin mies oli japanilainen Yasutarō Koide.


title: 10 Cloverfield Lane

text: 10 Cloverfield Lane on vuonna 2016 ensi-iltansa saanut yhdysvaltalainen science fiction -jännityselokuva, jonka on ohjannut Dan Trachtenberg. Sen pääosissa esiintyvät Mary Elizabeth Winstead, John Goodman ja John Gallagher Jr. Alun perin elokuva poimittiin käsikirjoituksesta nimeltä "The Cellar", mutta se kehitettiin Bad Robot Productions -tuotantoyhtiön alla vuoden 2008 elokuvan "Cloverfield" henkiseksi seuraajaksi. Elokuvat sijoittuvat samaan elokuvauniversumiin. Sarjan kolmas osa "The Cloverfield Paradox" sai ensi-iltansa 2018.


title: 10 Cloverfield Lane

text: "10 Cloverfield Lane" sai ensi-iltansa Yhdysvalloissa 11. maaliskuuta 2016.


title: 10 Cloverfield Lane

text: "10 Cloverfield Lane" on saanut hyvän vastaanoton. Rotten Tomatoes -sivustolla 90% kriikoista on antanut sille positiivisen arvostelun keskimääräisellä arvosanalla 7,4 perustuen 245 arvosteluun. Metacritic-sivustolla sillä on arvosana 76/100 perustuen 43 arvosteluun.


title: Anaïs Chevalier

text: Anaïs Chevalier (s. 12. helmikuuta 1993 Méolans-Revel) on ranskalainen ampumahiihtäjä ja olympiamitalisti. 162 senttimetriä pitkä ja 55 kilogrammaa painava Chevalier edustaa CO 7 Laux -seuraa ja hänen valmentajanaan toimii Julien Robert.


title: Anaïs Chevalier

text: Vuoden 2014 talviolympialaisissa Sotšissa Chevalier oli parhaimmillaan takaa-ajon 44:s. Vuoden 2016 MM-kilpailuista Oslosta Chevalier saavutti hopeaa viestistä. Hochfilzenin MM-kilpailuissa 2017 hän sai hopeaa sekaviestissä sekä pronssia pikakilpailussa ja viestissä. Pyeongchangin olympialaisissa 2018 hän hiihti avausosuuden pronssia saaneessa Ranskan naisten viestijoukkueessa.


title: Anaïs Chevalier

text: EM-kilpailuista hänellä on yksi viestipronssi, nuorten MM-kilpailuista kolme pronssia sekä yksi hopea ja nuorten EM-kilpailuista kaksi kultaa ja yksi pronssi. Vuoden 2011 Euroopan nuorten olympiafestivaaleilta Chevalier saavutti yhden hopean ja yhden pronssin.


title: Anaïs Chevalier

text: Chevalier debytoi maailmancupissa joulukuussa 2013 Hochfilzenin pikakilpailussa saavuttaen heti ensimmäiset maailmancupin pisteensä ollen 27:s.Ensimmäistä kertaa hän sijoittui kymmenen parhaan joukkoon maaliskuussa 2014 Kontiolahden takaa-ajossa ollen kahdeksas. Ensimmäisen palkintosijansa hän saavutti oltuaan toinen Nové Měston pikakilpailussa joulukuussa 2016. Ensimmäisen voittonsa hän saavutti seuraavan päivän takaa-ajokilpailussa. Hän oli samalla kaudella toinen Anterselvan normaalimatkalla sekä kolmas Hochfilzenin MM-pikakilpailussa ja Pyeongchangin pikakilpailussa. Maailmancupin kokonaiskilpailussa hän sijoittui seitsemänneksi.


title: Anaïs Chevalier

text: Chevalier sijoittui kaudella 2017–2018 kolmanneksi Kontiolahden ja Tjumenin yhteislähtökilpailuissa. Yhteislähtöcupissa hän oli viides. Kaudella 2018–2019 hän oli kolmas Nové Měston yhteislähdössä. Oberhofissa hän sijoittui toiseksi pikakilpailussa ja kolmanneksi takaa-ajossa.


title: Bole

text:
Bole eli Bortala (, , ) on piirikuntatason kaupunki Sinkiangin uiguurien autonomisella alueella Kiinassa. Se on Bortalan mongolien autonomisen prefektuurin hallintopaikka. Kaupungin pinta-ala on 7 877,34 (toisen lähteen mukaan 7 790) nellökilometriä ja väkiluku 235 585 (2010). Kaupungin keskusta sijaitsee linnuntietä noin 460 kilometriä autonomisen alueen pääkaupunki Ürümqistä länsiluoteeseen.
Vuoden 2015 tietojen mukaan kaupungin asukasmäärä oli 263 700, josta vähemmistöjä oli 88 000 (33,4%).


title: Tristar Gym

text: Tristar Gym on kanadalainen vapaaotteluseura, joka perustettiin 1991. Sen päävalmentajana on Firas Zahabi. Hän muun muassa valmensi entistä UFC:n välisarjan mestaria Georges St-Pierreä, joka on seuran yksi tunnetuimmista ottelijoista. Seuralla on saleja pääosin Kanadassa ja yksi Libanonissa. Conrad Plan perustama sali oli alun perin keskittynyt potkunyrkkeilyyn, kunnes vuodesta 2007 lähtien se on keskittynyt vapaaotteluun.


title: Simo Grönroos

text: Simo Grönroos (s. 14. huhtikuuta 1983) on Suomen Perusta -ajatuspajan toiminnanjohtaja ja Espoon kaupunginvaltuutettu.


title: Simo Grönroos

text: Grönroos valmistui filosofian maisteriksi Helsingin yliopistosta vuonna 2010 pääaineenaan Suomen ja Pohjoismaiden historia. Hän liittyi Perussuomalaisiin vuonna 2006 ja oli mukana Teemu Lahtisen vaalikampanjassa eduskuntavaaleissa 2007. Hän toimi Perussuomalaisten Nuorten pääsihteerinä 2009–2012. Nuorisojärjestö myönsi Grönroosille 1. luokan ansiomerkin vuonna 2016. Elokuussa 2018 Perussuomalaisten Uudenmaan piiri nimesi hänet ehdokkaaksi eduskuntavaaleihin 2019.


title: Simo Grönroos

text: Grönroos on Suomen Sisun ja Suomalaisuuden liiton jäsen. Hän oli Suomen Sisun kirjuri vuosina 2001–2002. Grönroos asuu Espoon Leppävaarassa.


title: Simo Grönroos

text: Grönroos oli perustamassa Kirkkonummen Perussuomalaisia vuonna 2008. Hän oli Perussuomalaisten ehdokas Kirkkonummen kunnanvaltuustoon vuoden 2008 vaaleissa. Grönroos sai 104 ääntä ja pääsi varavaltuutetuksi. Vuoden 2012 kuntavaaleissa hänet valittiin Espoon kaupunginvaltuustoon 205 äänellä. Grönroos oli valtuustokaudella 2013–2017 Espoon teknisen lautakunnan puheenjohtaja. Kaudella 2017–2021 hänet valittiin uudestaan Espoon teknisen lautakunnan puheenjohtajaksi. Vuoden 2017 kuntavaaleissa Grönroos sai 523 ääntä ja hänet valittiin toiselle kaudelle Espoon kaupunginvaltuustoon.


title: Simo Grönroos

text: Teoksia, joiden kirjoittamisessa Grönroos on ollut mukana tai jotka hän on toimittanut:


title: Cusset

text: Cusset on kunta Ranskassa Allierin departementissa Auvergne-Rhône-Alpesin alueella. Se kuuluu Vichyn kaupunkialueeseen.


title: Cusset

text: Vuonna 886 Neversin piispa Eumenes perusti alueelle benediktiiniläisluostarin. 1200-luvulla kaupunkia puolustusta vahvistettiin, mutta sen linnoituksia hävitettiin satavuotisessa sodassa. Ranskan kuningas Ludvig XI linnoitti kaupungin Vauzy de Saint-Martinin avulla vuosina 1476-1483. Linnoituksen ympärysmitta oli 1420 metriä ja siinä oli neljä tornia. Linnoitus oli aikansa nykyaikaisempia ja se oli tehty kestämään tykkien rautakuulat. Linnoituksesta on vielä jäljellä vankityrmä.


title: Bågaskär

text: Bågaskär on Inkoon ulkosaaristossa Porkkalanselällä sijaitseva saari. Saarella oli luotsiasema vuosina 1857–1930 ja merivartioasema vuosina 1954–2006. Suomen Meripelastusseura vuokrasi saaren 30 vuodeksi vuonna 2006 ja seuran vapaaehtoisia meripelastajia kouluttava Bågaskärin toimintakeskus aloitti toimintansa toukokuussa 2009 entisellä merivartioasemalla. Bågaskär toimii myös meripelastusyhdistysten partiotukikohtana ja veneilijöiden suojasatamana. Saarella on lisäksi vuonna 1955 perustettu Ilmatieteen laitoksen säähavaintoasema.


title: Jelena Serova

text: Jelena Olegovna Serova (, s. 22. huhtikuuta 1976 Ussurijsk, Primorjen aluepiiri, Venäjän SFNT, Neuvostoliitto) on venäläinen kosmonautti.


title: Jelena Serova

text: Serova valittiin kosmonautiksi vuonna 2006 ja vuonna 2011 Retkikunta 41:n jäseneksi. Syyskuussa 2014 matkaan lähtenyt Retkikunta 41 palasi takaisin maaliskuussa 2015. Serova on ensimmäinen ISS-avaruusasemalla vieraillut venäläinen naiskosmonautti.


title: Jelena Serova

text: Serova on naimisissa kosmonautti Mark Serovin kanssa. Heillä on yksi tytär. Serova oli yksi neljästä kosmonautista, jotka valittiin kantamaan venäjän lippua Sotšin talviolympialaisissa 2014.


title: Jelena Serova

text: Vuonna 2001 hän valmistui Moskovan ilmailuinstituutista insinööriksi ja vuonna 2003 MSUIECS:sta ekonomistiksi.


title: Keith Emerson

text: Keith Emerson (2. marraskuuta 1944 Todmorden, Yorkshire, Yhdistynyt kuningaskunta – 10. maaliskuuta 2016 Santa Monica, Kalifornia, Yhdysvallat) oli brittiläinen rockmusiikin arvostetuimpiin kuulunut kosketinsoittaja. Hän tuli tunnetuksi 1960-luvun loppuvuosina yhtyeestään The Nice ja nousi 1970-luvun alkuvuosina vielä suurempaan maailmanmaineeseen progressiivisen rockin supertriossa Emerson, Lake & Palmer.


title: Keith Emerson

text: Klassisen pianokoulutuksen saanut Emerson tunnettiin erityisesti Hammond-sähköurkujen ja myöhemmin syntetisaattorien teknisenä virtuoosina ja kosketinsoittajaksi poikkeuksellisen värikkäänä lavaesiintyjänä.


title: Keith Emerson

text: Emersonin kuolinsyy oli ampuma-aseella tehty itsemurha.


title: China State Construction Engineering

text: China State Construction Engineering Corporation Ltd (CSCEC, tai China Construction, ) on kiinalainen rakennus- ja kiinteistöalan suurkonserni. Yrityksen osakkeet noteerataan Shanghain pörssissä, mutta määräävä osake-enemmistö on Kiinan valtiolla. Yhtiön kotipaikka on Peking.


title: China State Construction Engineering

text: The Economist luokitteli China State Construction Engineering Corporationin maailman suurimmaksi rakennusyhtiöksi (2012). Maailman suurimpien yritysten Forbes Global 2000 -listan vuoden 2015 vertailussa China State Construction Engineering listattiin useilla mittareilla arvioituna Kiinan 17. suurimmaksi ja maailman 112. suurimmaksi julkisesti noteeratuksi yhtiöksi. Talouslehti Fortune nosti yhtiön maailman 500 suuryrityksen luettelonsa (2015) 37. sijalle.


title: China State Construction Engineering

text: CSCEC toimii maailmanlaajuisena rakennusyhtiönä ja operoi yli 20 maassa. Vuonna 2013 yhtiön kansainvälisen tilauskannan arvo oli 80,7 miljardia dollaria ja ulkomaisen liikevaihdon osuus oli 52,4 miljardia USD. Toimintahistoriansa aikana sillä (myös nykyisen osakeyhtiön edeltäjät mukaan luettuna) on ollut yli 5 600 hanketta noin 116 maailman maassa.


title: China State Construction Engineering

text: Nykyisen, vuonna 2007 perustetun osakeyhtiön (CSCEC Ltd) taustalla on aiempi vuonna 1982 perustettu valtionyhtiö. 29. heinäkuuta 2009 yhtiö listautui Shanghain pörssiin ja muuttui julkisesti noteeratuksi osakeyhtiöksi. Yhtiö on kuitenkin yhä Kiinan valtioneuvoston ja maan keskuskomitean suorassa ohjauksessa. Ensimmäinen ulkomaan toimipiste perustettiin vuonna 1970 Kuwaitiin ja 1980-luvulla yhtiö laajensi Yhdysvaltoihin. Vuonna 2015 yhtiön arvioitiin olevan mukana yli 70:ssä vähintään 100 miljoonan dollarin arvoista ulkomaisessa rakennushankeessa. Yhtiö on joutunut julkisen kritiikin kohteeksi esimerkiksi Bahamasaarille rakennettavan luksuslomakohteen rakennustöistä.


title: Volna (sanomalehti)

text: Volna (, suom. ”Aalto”) oli Helsingissä vuosina 1917–1918 ilmestynyt venäjänkielinen bolševikkien sanomalehti. Se oli tarkoitettu lähinnä Viaporin merilinnoituksessa palvelleille Itämeren laivaston sotilaille. Elokuusta 1918 lähtien lehden nimenä oli "Priboi" (ven. Прибо́й, ”Rantatyrsky”).


title: Volna (sanomalehti)

text: Lehden perustivat helmikuun vallankumouksen jälkeen Suomeen saapuneet Venäjän sosialidemokraattisen työväenpuolueen Helsingin neuvoston jäsenet, joihin kuuluivat muun muassa Nikolai Antipov, Aleksander Iljin-Genevski ja Boris Žemtšužin. Kuudesti viikossa ilmestynyttä lehteä toimitettiin ja painettiin bolševikkien Mariankadulla sijainneessa toimistossa. Sen levikki oli noin 7 000 kappaletta.


title: Volna (sanomalehti)

text: Venäjän väliaikainen hallitus lakkautti lehden heinäkuussa 1917 Pietarissa tapahtuneen kansannousun jälkeen. Samalla pidätettiin "Volnan" toimituskuntaan kuuluneet Vladimir Antonov-Ovsejenko ja Mihail Rošal, joista jälkimmäinen toimi myös Helsingin neuvoston sihteerinä. Bolševikit yrittivät jatkaa lehden painamista Suomen senaatin kirjapainossa, mutta väliaikaista hallitusta kannattaneet viranomaiset onnistuivat sulkemaan koko kirjapainon. Lyhyen tauon jälkeen lehti alkoi ilmestyä uudelleen nimellä "Priboi". Sitä julkaistiin kolmesti viikossa helmikuuhun 1918 saakka. Kaikkiaan lehtiä ilmestyi yhteensä 88 numeroa.


title: Aleksander Iljin-Genevski

text: Aleksander Iljin-Genevski (oik. Aleksander Fjodorovitš Iljin, , 28. marraskuuta 1894 – 3. syyskuuta 1941 Leningrad) oli venäläinen bolševikki ja shakkimestari, joka tunnetaan myös toimittajana, historioitsijana ja diplomaattina. Puoluenimensä "Genevski" eli ”geneveläinen” hän sai asuttuaan usean muun venäläisen vallankumouksellisen tavoin maanpaossa Sveitsissä.


title: Aleksander Iljin-Genevski

text: Iljin-Genevski liittyi sosialidemokraattiseen työväenpuolueeseen vuonna 1912, mutta joutui jo vuotta myöhemmin lähtemään maanpakoon Sveitsiin. Hän opiskeli Geneven yliopistossa ja voitti myös kaupungin shakkimestaruuden vuonna 1914. Venäjälle palattuaan hän työskenteli muun muassa "Pravdan" toimittajana ja myöhemmin usean Itämeren laivaston merisotilaille tarkoitetun sanomalehden toimituskunnassa. Yksi lehdistä oli Helsingissä julkaistu "Volna", jota Iljin-Genevski oli tekemässä bolševikkien Helsingin neuvoston jäsenenä vuonna 1917. Hän kuului myös helmikuun vallankumouksen jälkeen maaliskuussa 1917 perustettuun Pietarin neuvostoon. Saman vuoden lokakuun vallankumouksesta lähtien Iljin-Genevski toimi erilaisissa tehtävissä sotilaskomissaarina, kunnes hänet 1921 nimitettiin diplomaatiksi Latviaan. Myöhemmin 1920-luvulla Iljin-Genevski työskenteli muun muassa useiden eri lehtien päätoimittajana sekä lokakuun vallankumouksen historiaa kirjoittaneen valtiollisen viraston Istpartin apulaisjohtajana.


title: Aleksander Iljin-Genevski

text: Iljin-Genevskiä pidetään shakin neuvostoliittolaisen koulukunnan luojana. Hän ajoi peliä myös osaksi sotilaskoulutusta, jossa sitä käytettiin erilaisten taistelutaktiikoiden ja strategioiden opettamiseen. Iljin-Genevski oli itse kolminkertainen Leningradin shakkimestari 1920-luvulla. Vuonna 1925 hän voitti yhden pelin kuubalaista maailmanmestaria José Raúl Capablancaa vastaan, yhtenä harvoista pelaajista koko maailmassa. Vuosina 1920 ja 1933 Iljin-Genevski järjesti Mikhail Botvinnikin ja Salo Flohrin väliset ottelut Neuvostoliiton mestaruudesta. Yksi hollantilaisen puolustuksen variaatio on myös nimetty hänen mukaansa.


title: Aleksander Iljin-Genevski

text: Aleksander Iljin-Genevskin uskotaan kuolleen Leningradin piirityksen aikana syyskuussa 1941 Laatokalla tapahtuneessa saksalaisten ilmaiskussa, mutta joidenkin väitteiden mukaan hän olisi kuollut Stalinin vainojen uhrina.


title: Aleksander Iljin-Genevski

text: Iljin-Genevskin veli oli Neuvostoliiton laivaston amiraali Fjodor Raskolnikov, joka toimi muun muassa Kaspian- ja Itämeren laivastojen komentajana.


title: Dromaeosauroides

text: Dromaeosauroides (nimen merkitys: ”kuin Dromaeosaurus”) oli dromaeosaureihin kuulunut, lihaa syönyt teropodidinosaurusten suku. Se eli noin 145–140 miljoonaa vuotta sitten liitukaudella. "Dromaeosauroideksen" fossiileja on löydetty Tanskasta.


title: Dromaeosauroides

text: "Dromaeosauroideksen" nimi tarkoittaa ”kuin Dromaeosaurusta”, koska sen hampaat näyttävät kuuluneen dromaeosaurille.


title: Dromaeosauroides

text: "Dromaeosauroideksen" hampaiden vertailu muiden dromaeosaurien hampaisiin ehdottaa, että "Dromaeosauroides" saattoi saavuttaa noin 3–4 metrin pituuden.


title: Dromaeosauroides

text: "Dromaeosauroideksesta" on löydetty vain fossiilisia hampaita. Nämä hampaat on löydetty Bornholmissa, Tanskassa. Koska "Dromaeosauroides" tunnetaan vain hampaiden perusteella, monet katsovat suvun olevan epävarma, koska olisi hyvin vaikeaa sanoa luiden kuuluvan sukuun ilman suoraa yhteyttä hampaisiin. "Dromaeosauroides" on ensimmäinen Tanskasta löydetty dinosaurus. "Dromaeosauroides" on myös yksi harvoista Skandinavian alueelta löytyneistä dinosauruksista.


title: Dromaeosauroides

text: Suuret fossiiliset hampaat, joiden on sanottu kuuluneen sukuun "Nuthetes", saattavat itse asiassa kuulua "Dromaeosauroidekselle".


title: Bad Ragaz

text: Bad Ragaz on kunta Koillis-Sveitsissä, Sankt Gallenin kantonissa. Kunnassa on vajaat 6 000 asukasta.


title: Bad Ragaz

text: Bad Ragaz sijaitsee Reinjoen laaksossa, joen länsirannalla, Churin kaupungin pohjoispuolella, Liechtensteinin rajan tuntumassa.


title: Bad Ragaz

text: Moottoritie A13 kulkee Bad Ragazin kautta. SBB:n rautatie Churista Sargansiin kulkee kunnan keskustan kautta.


title: Bad Ragaz

text: Bad Ragaz on tunnettua kylpyläaluetta, jonka ensimmäiset, läheisen Bad Pfäfersin alueen kuumiin lähteisiin perustuvat kylpylät rakennettiin 1840-luvulla.


title: Georg Henrik von Wright (maaherra)

text: Georg Henrik von Wright (7. toukokuuta 1723 Dragsvik – 2. maaliskuuta 1797 Pori) oli suomalainen everstiluutnantti ja maaherra.


title: Georg Henrik von Wright (maaherra)

text: Von Wrightin vanhemmat olivat Viron Narvassa syntynyt Jämtlandin rykmentin eversti Henrik Wright (1685–1766) ja Sofia Jonasdotter Hallenia (1689–1781). Henrik Wrightin isä Georg Wright (k. 1694) oli muuttanut Viroon vuoden 1650 tienoilla Skotlannista ja toimi Narvassa suutarimestarina. Georg Henrik von Wright oli naimisissa vuodesta 1750 Vendela Regina Borgströmin (1726–1776) kanssa ja tämän kuoltua vuodesta 1790 Catharina Agneta Stierncronan (1759–1820) kanssa.


title: Georg Henrik von Wright (maaherra)

text: Von Wright palveli Uudenmaan jalkaväkirykmentissä vuodesta 1739 aluksi varusmestarina. Hänet ylennettiin luutnantiksi 1749, esikuntakapteeniksi 1760, kapteeniksi 1766, majuriksi 1772 ja everstiluutnantiksi 1780. Von Wright osallistui Ruotsin Preussia vastaan käymään Pommerin sotaan ja joutui sotavangiksi 1757. Hän oli vankeudessa sodan päättymiseen saakka 1762. Von Wright aateloitiin 1772. Hän oli Savon ja Karjalan läänin maaherrana 1781-1786. Von Wright omisti Saaren kartanon Tammelassa aluksi yhdessä kirkkoherra Johan Amnellin kanssa 1754–1773 ja sitten yksinään vuoteen 1792 saakka.


title: Georg Henrik von Wright (maaherra)

text: Von Wrightin poikia olivat eversti Georg Jonas von Wright (1754–1800), eversti Gustaf Fredrik von Wright (1766–1811), majuri Lars Henrik Reinhold von Wright (s. 1771) ja Ruotsissa asunut majuri Peter Georg von Wright (1793–1868).


title: Sargans

text: Sargans on kunta Koillis-Sveitsissä, Sankt Gallenin kantonissa. Kunnassa on runsaat 6 000 asukasta. Sargans on Sarganserlandin hallintoalueen keskuspaikka.


title: Sargans

text: Sargans sijaitsee Reinjoen laaksossa, joen länsirannalla, Buchsin kaupungin eteläpuolella. Idässä kunta rajoittuu Reiniin ja Liechtensteiniin.


title: Sargans

text: Moottoritie A3 yhdistyy moottoritiehen A13 Sargansin eteläpuolella. SBB:n rautatiet Churista, Zürichistä ja Rorschachista yhdistyvät Sargansissa.


title: West Coast (Uusi-Seelanti)

text: West Coast on hallinnollinen alue Uudessa-Seelannissa, Eteläsaaren länsirannikolla. Alue on yksi maan harvaanasutuimmista seuduista.


title: West Coast (Uusi-Seelanti)

text: Asutus alueella on harvaa, erityisesti alueen eteläosissa. Arvioitu alueen asukasmäärä vuodelle 2015 oli 32 700. Alueen suurimmat, yli 1 000 asukkaan kaupungit, ovat Greymouth, Hokitika, Westport ja Reefton.


title: Canterbury (Uusi-Seelanti)

text: Canterbury on hallinnollinen alue Uudessa-Seelannissa Eteläsaaren itäisessä osassa. Alueen väkiluku vuonna 2015 oli noin 586 400. Alueen hallinnollisena pääkaupunkina toimii Christchurch.


title: Canterbury (Uusi-Seelanti)

text: Eurooppalainen alueen kolonisaatio alkoi 1850-luvulla, kun Gibbon Wakefield sekä John Robert Godley käynnistivät hankkeen Eteläsaaren asuttamiseksi. On arvioitu, että alueella asui tuolloin noin 500 maoria.


title: John Robert Godley

text: John Robert Godley (29. toukokuuta 1814 − 17. marraskuuta 1861) oli irlantilainen siirtomaapoliitikko. Godley, yhdessä Gibbon Wakefieldin kanssa, perusti Canterburyn alueen Uuteen-Seelantiin, joskin Godley asui itse alueella vain kahden vuoden ajan.


title: Buchs

text: Buchs tarkoittaa muun muassa seuraavaa:


title: Nova União

text: Nova União on brasilialainen brasilialainen jujutsu ja vapaaotteluseura. Wendell Alexander ja André Pederneiras perustivat seuran 1995 ja sitä pidetään yhtenä maailman parhaista vapaaotteluseuroista. Sen tunnetuinpia ottelijoita ovat muun muassa José Aldo, Renan Barão ja Junior dos Santos.


Shenyang Taoxianin kansainvälinen lentoasema on Kiinan Liaoningin maakunnan Shenyangin kaupungin Hunnanin kaupunkipiirin Taoxianin suurkunnassa sijaitseva lentoasema, joka palvelee Shenyangin kaupunkia. Se oli vuonna 2016 Kiinan 29. vilkkain lentoasema matkustajamäärällä mitattuna.


title: Buchs (kaupunki)

text: Buchs on kaupunki Koillis-Sveitsissä, Sankt Gallenin kantonissa. Kaupungissa on runsaat 12 000 asukasta. Buchs on Werdenbergin hallintoalueen keskuspaikka.


title: Buchs (kaupunki)

text: Buchs sijaitsee Reinjoen laaksossa, joen länsirannalla. Idässä kunta rajoittuu Reiniin ja Liechtensteiniin.


title: Buchs (kaupunki)

text: Moottoritie A13 kulkee Buchsin kautta. SBB:n rautatie Rorschachista Sargansiin kulkee Buchsin kautta. ÖBB:n rautatie Itävallan Feldkirchista ja Liechtensteinin Schaanista yhdistyy Buchsissa SBB:n rataverkkoon.


title: Mohua

text: Mohua ("Mohoua ochrocephala") on Uuden-Seelannin endeeminen, uhanalainen lintu.


title: Mohua

text: Mohua on varpusen kokoinen, väritykseltään keltainen oleva tiaismaluri. Linnun pään ja rinnan höyhenpeite on täysin keltainen, selkä ja siivet rusehtavat ja vatsan alue valkoinen, joskin seassa on myös keltaisen eri sävyjä. Linnun jalat ja nokka ovat mustat.


title: Mohua

text: Mohuat lisääntyvät kevään ja kesän aikana. Pesä rakennetaan puunkoloon. Munia munitaan yhdestä neljään. Parista vain naaras hautoo munia, noin 20−21 päivän ajan, jolloin poikaset kuoriutuvat. Naaras ja uros ruokkivat poikasia pääsääntöisesti noin kuukauden ajan, mutta satunnaisesti jopa yhdeksän kuukautta. Poikaset poistuvat pesästä ensimmäistä kertaa 18−22 päivän ikäisinä. Kauden aikana pari voi munia myös toisen pesueen.


title: Mohua

text: Historiassa laji oli levittäytynyt koko Eteläsaarelle sekä Stewartinsaarelle, mutta nykyään lajia tavataan enää Eteläsaaren eteläosassa. Kannan koon on arvioitu olevan noin 5 000 yksilöä.


title: Mohua

text: Ravinto koostuu pääasiassa selkärangattomista, erityisesti toukista ja hämähäkeistä. Satunnaisesti mohua syö myös pieniä hedelmiä.


title: Mohua

text: Suurimmat uhat mohualle muodostavat maahantuodut petoeläimet, erityisesti rotat sekä kärpät.


title: Veikko Anttila

text: Veikko Johannes Anttila (30. maaliskuuta 1929 Sievi – 27. tammikuuta 1990 Jyväskylä) oli Jyväskylän yliopiston kansatieteen apulaisprofessori.


title: Veikko Anttila

text: Anttila kirjoitti ylioppilaaksi Kokkolan yhteislyseossa 1950, valmistui filosofian kandidaatiksi Helsingin yliopistosta 1954, filosofian lisensiaatiksi Turun yliopistosta 1964 ja väitteli filosofian tohtoriksi Turun yliopistossa 1967. Työurallaan hän toimi Suomen kotiseutuliiton toiminnanjohtajana 1953–1958, pääesikunnan tiedotustoimiston toimistosihteerinä 1958–1960, Valtionrautateiden tiedotuspäällikkönä 1960–1964. Tieteellinen ura veti Anttilaa kuitenkin puoleensa ja hänestä tuli Turun yliopiston assistentti vuosiksi 1965–1968. Sieltä tie vei valtion humanistisen toimikunnan nuoremmaksi tutkijaksi 1968–1970 ja Jyväskylän yliopiston kansatieteen / etnologian apulaisprofessoriksi vuosiksi 1970–1990. Jyväskylän yliopiston humanistisen tiedekunnan dekaanina Anttila toimi 1982–1983 ja Suomen Akatemian viransijaisena tutkijaprofessorina 1980–1981. Hänen tutkimusaiheenaan akatemiassa oli paikallisyhteisöissä 1900-luvulla tapahtuneet rakenteelliset, toiminnalliset, kulttuuriset, sosiaaliset ja taloudelliset muutokset.


title: Veikko Anttila

text: Päätyönsä ohessa Anttilan aika riitti moneen luottamustehtävään. Hän toimi aikakauslehti Kotiseudun toimitussihteerinä 1954–1960 ja talonpoikaiskulttuurisäätiön sihteerinä 1954–1964. Hän oli valtion humanistisen toimikunnan jäsen 1971–1973, tiedonjulkistamisen neuvottelukunnan jäsen 1972–1977 ja siitä ajasta varapuheenjohtaja 1975–1977. Hän toimi myös Keski-Suomen läänin taidetoimikunnan puheenjohtajana 1974–1979, Suomalaisen Kirjallisuuden Seuran valtuuskunnan jäsenenä 1973–1982 ja seuran hallituksen jäsenenä vuodesta 1981 sekä museoasiain neuvottelukunnan jäsenenä 1979–1980 ja Suomen kotiteollisuusmuseon neuvottelukunnan puheenjohtajana vuodesta 1982. Toiminnastaan hänet palkittiin Längmanin rahaston palkinnolla 1976. Suomalaisen Tiedeakatemian jäsen hänestä tuli 1985.


title: Örtoftan linna

text: Örtoftan linna on Ruotsissa Eslövin kunnassa sijaitseva rakennus.


title: Örtoftan linna

text: Tilan ensimmäinen tunnettu omistaja on Trugot Has 1300-luvun loppupuolella, mutta todennäköisesti hän ei asunut siellä pidempiä aikoja tai rakentanut mitään pysyvää rakennusta sinne. On todennäköistä, että Örtoftassa ei ollut mitään kiinteää rakennusta ennen vuotta 1483, jolloin kuningattaren linnan- ja linnoitustenrakennuskielto purettiin.


title: Örtoftan linna

text: Paikka siirtyi naimakaupan kautta Parsbergien aatelissuvun omistukseen ja todennäköisesti Tönne Vernersen Parsberg toimi rakennuttajana, kun paikalle tehtiin 1400-luvun lopussa se kiinteä rakennus, josta on edelleen osia nykyisessä linnassa. Sen jälkeen linnalla on ollut useita omistajia ja päärakennukseen on tehty useita muutoksia. Linna korjattiin perusteellisesti vuosina 1857-1861 nykyiseksi ranskalaistyyliseksi renessanssirakennukseksi arkkitehti Ferdinand Meldahlin suunnitelmien mukaan.


title: Örtoftan linna

text: Vuodesta 1989 alkaen linnan on omistanut ja asuttanut Peter Clemens Melinder perheineen.


title: Hammasfluoroosi

text: Hammasfluoroosi tai fluoroosi on hammaskiilteen kehityshäiriö, joka johtuu liiallisesta fluorin saannista hampaan kehitysvaiheen aikana. Yleisimmin fluoroosia esiintyy pysyvissä hampaissa, mutta myös maitohampaiden fluoroosi on mahdollista.


title: Hammasfluoroosi

text: Kriittisin ikä hammasfluoroosin kehittymiselle on lapsuusikä. Tämän vuoksi hammastahnojen, ja muiden fluorituotteiden, käyttömääristä on kansallisia suosituksia.


title: Hammasfluoroosi

text: Fluoroosi ilmenee kiilteen värimuutoksina; kiilteessä voi olla valkoisia raitoja ja/tai pilkkuja. Fluoroosin vaurioittama kiille on normaalia kiillettä hauraampaa.


title: Euran kirkonkylä

text: Euran kirkonkylä on osa Satakunnassa Euran kunnassa sijaitsevaa Euran keskustaajamaa ja on Euran historiallinen kirkonkylä. Alkujaan Kirkonkylän alueella kehittynyt taajaman alue on levinnyt Isovaheen ja Vähävaheen puolelle ja kasvanut yhteen parin kilometrin päässä sijainneen Kauttuan taajaman kanssa ja levinnyt vielä edelleen Säkylän puolelle.


title: Euran kirkonkylä

text: Euran kunta on laajentunut jo kolmella kuntainliitoksella ja Euran emäseurakunta on kasvanut samoissa yhteyksissä entisten kuntien seurakunnilla. Euran kirkko on sijainnut Kirkonkylässä samalla paikalla keskiajalta asti ja pysynee siinä jatkossakin. Vaikka Kirkonkylä sijaitsee nykyisen keskustaajaman pohjoisreunalla, on sen asema kirkonkylänä edelleen vahva. Kirkonkylän merkitys on Eurassa kuitenkin vähentynyt keskustaajaman merkityksen kasvaessa.


title: Euran kirkonkylä

text: Hallinnollisena kyläyksikkönä se sijaitsee pääasiassa kapeana kaistaleena eteläisen Isovaheen kylän ja pohjoisten Pappilan- ja Sorkkisten kylien välissä. Länsipää rajautuu Naarjoen kylään ja itäpäässä kunnan rajan takana olevaan Säkylän Ehtamon kylään (entistä Köyliötä). Isojako ja muut tilusvaihdot ovat jättäneet kylän maatilojen ympärille ja muihin kyliin joitakin enklaaveja, jotka tulisi vielä huomioida alueen tarkemmassa selostuksessa.


title: Euran kirkonkylä

text: Kirkonkylä sijaitsee laajalla historiallisen ajan peltoaukealla, jota kutsutaan myös "Euran aukeaksi". Peltoalueen läpi virtaa Pyhäjärvestä lähtevä Eurajoki, jonka rannalla tai lähellä keskiaikaiset maatalot ovat sijainneet.


title: Euran kirkonkylä

text: Vielä 1700-luvulla kylän asukkaat asuivat lähellä toisiaan niin sanotulla kylätontilla. Kirkonkylän kylätonttia ympäröivät joka suunnalla pellot ja niityt. Jokainen pelloksi raivattu alue oli jaettuna sarkoihin, jollaiset osoitettiin kullekin talolle sama määrä. Vaikka kylätontin koko historia ei tunnetakaan, tiedetään kuitenkin sen sijainti Eurajoen rannalla Euran kirkon vieressä. Tontilla on asuttu todennäköisesti vähintään keskiajalta saakka.


title: Euran kirkonkylä

text: Kirkonkylän maatalojen talousrakennukset sijaitsivat Eurajoen molemmilla vastarannoilla nykyisen kirkon, hautausmaan ja seurakuntakeskuksen itä- ja koillispuolella. Länsirannalla sijaitsi vuoden 1699 maakirjakartan mukaan neljän maatalon talouskeskukset. Ei tiedetä tarkkaan mitä alueella on sijainnut, sillä arkeologisia tutkimuksia ei täällä olla tehty. Sen sijaan maa-alueita on kaiveltu ahkerasti rakentamiseen, sähköistämiseen ja viemäröintiin liittyen, joten ehjiä maakerroksia ei enää ole olemassa. Paikalle on myös tuotu lisää maata muualta, mikä vaikeuttaisi alkuperäisen materiaalin tunnistamisen. Kylätontiksi rajattu alue on nykyään muinaismuistolakiin vedoten suojeltu.


title: Euran kirkonkylä

text: Isojako oli kruunun järjestämä viljelymaan ja niittymaiden uudelleenjärjestely, jossa pienet sarat yhdistettiin suuremmiksi peltoaloiksi oikeudenmukaisella tavalla. Samalla suositeltiin, että kylätontti hävitettäisiin ja talot siirrettäisiin lähemmäksi omia viljelyalueita. Vaikka pellot ja niityt jaettiin uudestaan, pysyivät ainakin talot Eskola ja Luukkala vanhoilla paikoillaan.


title: Euran kirkonkylä

text: Euran kirkko on sijainnut nykyisellä paikallan ainakin keskiajalta asti. Hautausmaata kutsutaan nykyää vanhaksi hautausmaaksi, sillä uusi hautausmaa perustettiin vuonna 1891 kauempana sijaitsevalle Lauhianmäelle Pappilan lähelle. Nykyinen kivi- ja tiilikirkko on vuodelta 1898. Edellinen puinen kirkko, joka oli valmistunut vuonna 1728, purettiin tämän alta, ja samoin tapahtui edellisellä kerralla, kun vuonna 1640 rakennettu puukirkko purettiin vuonna 1727. Vanhin kirjallinen tieto Euran seurakunnasta on asiakirjamaininta vuodelta 1425, missä Eura olisi ollut emäseurakunta, johon Köyliö ja Säkylä olisivat myös kuuluneet. Siinä ei mainita mitään silloisesta kirkosta.


title: Euran kirkonkylä

text: Juhana Laihiander kirjoitti 1700-luvun puolivälissä, että ihmiset muistelivat Euran kirkon maalatun paavillisena aikana eli ennen uskonpuhdistusta ja kun se purettiin vuonna 1727, oli se jo rappiolla. Unto Salo on kirjoissaan ehdottanut, että vanhojen seurakuntien ensimmäiset kirkot olisi rakennettu kylän muinaisille pakanallisille kalmistoille tai juhlapaikoille. Tämä saattaa olla syynä, että kirkko ja hautausmaa rakennettiin kylätontin viereen. Sitä ei tiedetä varmasti, oliko pitäjän ensimmäisen kirkon paikka juuri tässä kylässä. Tähän liittyen voidaan esittää kaksi myyttisluonteista tietoa, joilla ei mahdollisesti ole nykyisen kirkonpaikan kanssa mitään tekemistä. Ensimmäinen tieto on suullinen perinne Henrikin saarnatuvasta, jollainen olisi palanut Sorkkisten kylän kyläpalossa vuonna 1830. Toinen tieto on suullinen perinne 1400-luvun Lähteen kappelista Köyliönjärven Kirkkokarissa. Jos nämä tiedot pitävät paikkaansa, on myös muualla voinut olla kirkollista toimintaa. Pappila sijaitsee Kirkonkylän ja Sorkkisten kylien välissä ja on tullut käsiteltyä Isojaossakin kummankin jakokuntaan kuuluvana. Ehkä se on sijoitettu siihen kahden merkittävän kylän väliin näiden yhteisymmärryksessä.


title: Euran kirkonkylä

text: Euran keskustaajaman nykyasioita esitellään edellisessä pääartikkelissa. Tämän alla keskitytään lähinnä Kirkonkylän historiaan.


title: Euran kirkonkylä

text: "Euran aukealla" kiinteä asutus ja maatalous alkoi jo pronssikaudella, mistä on monia löytöjä. Monet rikkaatkin euralaiset rautakautiset kalmistot ovat sijainneet talojen yhteydessä tai talojen lähellä olevilla hiekkaisilla mäillä. Nämä kohteen sijaitsevat Eurajoen lähellä ja muodostavat Kauttualta Pappilaan ulottuvan hautapaikkojen ketjun. Voidaan aiheellisesti olettaa, että Kirkonkylän tontti kuului tällaiseen jatkumoon. Kirkonkylän tonttia tai lähiympäristöä ei olla vielä tutkittu, joten asia jää tässä auki. Historioitsijoilla ei ole edes tarkkaa käsitystä Euran rautakauden pitäjänlaitoksesta.


title: Euran kirkonkylä

text: Kirkonkylän talot maksoivat veroa suomalaisen oikeuden mukaan viljana. Historiankirjoituksen vallitsevan käsityksen mukaan kylä olisi siten syntynyt jo ennen 1300-lukua. Muita Euran pitäjän suomalaisen oikeuden kyliä olivat Kauttua, Vahe, Nuoranne, Soupas, Sorkkinen ja Vaani, joista Soupas ja Vaani olivat yksinäistaloja. Ne sijaitsivat kaikki "Euran aukealla".


title: Euran kirkonkylä

text: Aikakausi alkaa Kalmarin unionin hajottua Kustaa Vaasan aikakaudella vuonna 1523 ja loppuu Venäjän voittamaan Suomen sotaan 1809. Kirkonkylään oli merkitty vuoden 1540 maakirjan veroluetteloon kymmenen taloa. Tilanne kuitenkin vaihteli ja esimerkiksi Kolmikymmenvuotisen sodan aikana Kirkonkylässä oli yleensä autiona 2–4 taloa. Kun kylässä oli 1600-luvun puolivälistä 1700-luvun alkuun kolme autiotaloa, jäi valtakunnalta saamatta veroa juuri silloin, kun se sitä kipeämmin tarvitsi. 1600-luvun lopulla veroluettelossa nimettiin seitsemän taloa ja niiden maksamat verot: Pekka (6 äyriä ja 12 penniä eli 6:12 äyriä), Lukkala (6 äyriä), Eskola (6 äyriä), Filppu (5 äyriä), Osma (4:12 äyriä), Krannila (4 äyriä) ja Krootila (1:16 äyriä). Krootila oli ollut 1500-luvulla lukkarintilana, mutta viimeistään vuonna 1606 sitä oli viljellyt kappalainen.


title: Euran kirkonkylä

text: Isojako tuli lain mukaan käynnistää, jos yksikin kylän isäntä sitä vaati. Anomuksen jätti Kirkonkylän puolesta Juhana Laihiander vuonna 1765 ja jaon sai valmiiksi H. Widenius vuonna 1774. Kirkonkylän jakokuntaan kuului Kirkonkylä, Soupas ja osa Pappilasta, mikä käsitti 3955 tynnyrinalaa peltomaata. Toinen osa Pappilasta jaettiin Sorkkisten jakokunnassa. Muutkin kylät halusivat mukaan Isojakoon, joka suoritettiin Euran pitäjässä 1770–1780-luvuilla ja sitä jatkettiin osittain vielä 1800-luvun lopulla. Vuonna 1743 maatalot saivat oikeuden perustaa torppia, mutta vasta Isojako ja tilojen lunastus omaan omistukseen mahdollistivat niiden perustamisen Kirkonkylässä. Kirkonkylän itäosassa Kirkonkylänmäessä tiedetään olleen torpparien, käsityöläisten, pieneläjien ja itsellisten asuntoja. Kattavan torppariselvityksen puuttuessa niiden varhaisvaiheista tiedetään vähän.


title: Euran kirkonkylä

text: Kirkonkylä osallistui myös sitä vaivavien Eurajoen tulvien ehkäisyys. Pitkäaikainen hanke alkoi jo vuonna 1821, jolloin asiaa käsiteltiin Euran pitäjänkokouksessa. Asiaa myös epäiltiin ja vastustettiin, mutta kolmannella kerralla vuonna 1824 kokous päätti ryhtyä toimeen. Kirkonkylä osallistui euralaisten mukana Eurakoskesta ylävirtaan päin tapahtuvaan perkaukseen. Hanke, joka osoittautui vaikeaksi, edistyi hitaasti ja aiheutti lukuisia riitoja maatalojen, kylien ja pitäjien välillä. Se keskeyi aina välillä ja jatkui uudestaan. Viimeiset perkaustyöt suoritettiin koneellisesti loppuun 1920-luvun alussa. Silti joki tulvi tämänkin jälkeen voimakkaasti.


title: Euran kirkonkylä

text: Kirkkoa vastapäätä rakennettiin hirsistä Vanha Kansakoulu 1880-luvulla. Samaan pihapiiriin rakennettiin vuonna 1958 kivinen koulurakennus. Koulualueen pohjoispuolella sijaitsee Eurapirtti, joka Jalmari Karhulan piirtämänä valmistui vuonna 1908.


title: Euran kirkonkylä

text: Kirkonkylän maatiloja, jossa viljeltiin 1930-luvulla yli 25 hehtaaria peltoa, olivat Eskola, Filppula, Kylä-Pekka, Lukkala, Osma ja Vainio-Pekka.


title: Cesar Gracie Jiu-Jitsu

text: Cesar Gracie Jiu-Jitsu on yhdysvaltalainen vapaaottelu- ja brasilialaisen jujutsun seuran. Sen perusti Cesar Gracie 1990-luvun alussa muutettuaan Brasiliasta Yhdysvaltoihin. Seuran tunnetuimpia ottelijoita ovat Jake Shields sekä veljekset Nick ja Nate Diaz.


title: Cesar Gracie Jiu-Jitsu

text: Seura palkittiin vuoden 2012 parhaana salina.


title: Marcus Lemonis

text: Marcus Anthony Lemonis (s. 16. marraskuuta 1973) on libanonilaissyntyinen yhdysvaltalainen toimitusjohtaja. Hän on esiintynyt CNBC-kanavan tuottamassa ohjelmassa "The Celebrity Apprentice" vuonna 2011.


title: Marcus Lemonis

text: Nykyään hänellä on oma tv-ohjelma nimeltään "The Profit", jota esittää Suomessa Jim-kanava. Ohjelmassa hän yrittää pelastaa yrityksiä sijoittamalla niihin omia rahojaan.


title: Marcus Lemonis

text: Lemonis toimii amerikkalaisten Camping World- sekä Good Sam Enterprises yritysten toimitusjohtajana.


title: Marcus Lemonis

text: Marcus Lemonis on syntynyt Libanonissa, Beirutin kaupungissa. Hänet adoptoi kreikkalaiset Leo ja Sophia Lemonis, jotka olivat muuttaneet Miamiin Floridaan.


title: Marcus Lemonis

text: Lemonis valmistui vuonna 1995 valtiotieteiden kandidaatiksi Marquetten yliopistosta, sivuaineenaan rikosoikeus.


title: Marcus Lemonis

text: Lemoniksen nettovarallisuus on noin 900 miljoonaa euroa.


Marcus Lemonis


title: Veijo Saloheimo

text: Veijo Aksel Saloheimo (s. 6. elokuuta 1924) on suomalainen historiantutkija. Hän on tutkinut Itä-Suomen, Laatokan Karjalan ja Inkerinmaan paikallis- ja asutushistoriaa.


title: Veijo Saloheimo

text: Saloheimo valmistui filosofian tohtoriksi Helsingin yliopistosta 1971. Hän oli historian ja äidinkielen opettajana Pyhäselässä, Joutsenossa sekä Joensuussa. Saloheimo toimi Suomen historian dosenttina Joensuun yliopistossa 1973-2002 ja oli tutkijana Karjalan tutkimuslaitoksella. Saloheimo on ollut Suomen museoliiton puheenjohtaja 1980–1983 ja Suomen Kotiseutuliiton varapuheenjohtaja 1978–1989. Vuonna 1990 hänet valittiin Karjalaisen Kulttuurin Edistämissäätiön hallituksen puheenjohtajaksi ja nimitettiin myöhemmin kunniajäseksi.


title: Veijo Saloheimo

text: Saloheimo sai professorin arvonimen vuonna 1983. Hänen saamiinsa kunniamerkkeihin kuuluvat muun muassa Rajavartiolaitoksen ansioristi 1994 ja Sotainvalidien Veljesliiton ansioristi 2009 sekä 2. luokan Vapaudenristi 2017.


title: Teerilampi (Parkano)

text: Teerilampi on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teerilampi on osa Vahojärven-Aurejoen aluetta.


title: Teerilampi (Parkano)

text: Lammen pituus on 200 metriä, leveys 100 metriä ja sen pinta-ala on 1,3 hehtaaria. Se sijaitsee Tampere-Seinäjoki-junaradan länsipuolella Teerilamminnevan ja Ruuppanevan välissä. Molemmat nevat ovat tiheästi ojitettuja ja lampeen laskee neljä suo-ojaa. Yksi suo-ojista toimii laskuojana ja se kulkee kahden tien ja junaradan alitse laskien 900 metrin päässä sijaitsevaan Vahojärven Hähkiölahteen. Rantaviivan pituus on 500 metriä. Kakki lammen rannat ovat suota ja pohjoisranna myös avosuota. Lampi on autio eikä sinne johda teitä. Lähin tie kulkee junaradan suuntaisesti 200 metrin päässä idässä.


title: Big (televisiosarja)

text: Big (alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Gong Yoo, Lee Min-jung ja Bae Suzy.


title: Firmat kuntoon

text: Firmat kuntoon ("The Profit") on yhdysvaltalainen tositelevisiosarja. Ohjelma alkoi CNBC-kanavalla vuonna 2013. Suomessa Jim-kanava aloitti sarjan esittämisen vuonna 2015.


title: Firmat kuntoon

text: Ohjelmassa Marcus Lemonis yrittää pelastaa pulassa olevia yrityksiä sijoittamalla niihin omia rahojaan.


title: Pussiliitäjät

text: Pussiliitäjät eli pussiakrobaatit ("Acrobatidae") on pieni, kahden pussieläinlajin heimo. Molemmat heimon pussieläimistä kuuluvat taksonomisesti omaan sukuunsa.


title: Bae Suzy

text: Bae Su-ji (, s. Gwangju, Korean tasavalta, tunnettu nimellä Suzy) on eteläkorealainen näyttelijä, laulaja ja tanssija. Hän on tullut tunnetuksi laulajana yhtyeessä Miss A sekä myös soolona.


title: Elohopea(I)fluoridi

text: Elohopea(I)fluoridi eli merkurofluoridi (HgF) on elohopea- ja fluoridi-ionien muodostama epäorgaaninen ioniyhdiste. Yhdistettä voidaan käyttää fluoraavana reagenssina.


title: Elohopea(I)fluoridi

text: Huoneenlämpötilassa elohopea(I)fluoridi on kullankeltaista kiteistä ainetta, mutta tummuu nopeasti valon vaikutuksesta muuttuen lopulta mustaksi. Kiteet koostuvat lineaarisista F-Hg-Hg-F-yksiköistä. Yhdiste liukenee hieman elohopea(I)kloridia paremmin veteen, mutta hydrolysoituu helposti vedessä vetyfluoridiksi ja elohopeaoksidiksi.


title: Elohopea(I)fluoridi

text: Elohopea(I)fluoridia voidaan valmistaa neutraloimalla elohopea(I)karbonaattia vetyfluoridilla.


title: Elohopea(I)fluoridi

text: Elohopea(I)fluoridia voidaan käyttää mietona fluorauskemikaalina. Se reagoi esimerkiksi alkyylibromidien ja -jodidien kanssa muodostaen fluorattuja yhdisteitä. Yhdistettä voidaan käyttää myös alkeenien valmistukseen.


title: Digitalis (albumi)

text: Digitalis on ruotsalaisen blueskitaristi-laulajan Rolf Wikströmin viides albumi, joka julkaistiin vuonna 1980 levymerkillä Amigo. Albumi oli ensimmäinen digitaalisesti nauhoitettu albumi ruotsissa.


title: Digitalis (albumi)

text: Kaikki kappaleet kirjoittanut Rolf Wikström.


title: Rhodesian sisällissota

text: Rhodesian sisällissota (: "Rhodesian erämaasota") oli heinäkuun 1964 ja joulukuun 1979 välillä käyty sisällissota, joka käytiin Rhodesian tunnustamattoman valtion alueella. Sodassa toisiaan vastaan taistelivat Rhodesian hallinto Ian Smithin johdolla, Robert Mugaben johtaman ZANU-PF-puolueen sotilassiipi Zimbabwe African National Liberation Army ja Joshua Nkomon johtaman ZAPU-puolueen Zimbabwe People’s Revolutionary Army.


title: Rhodesian sisällissota

text: Rhodesian yksipuolisesti marraskuussa 1965 itsenäiseksi julistanut Ian Smithin valkoisen vähemmistön hallitus sekä mustan enemmistön edustajat piispa Abel Muzorewa ja Ndabaningi Sithole pääsivät vuonna 1978 sopimukseen, jossa valtio saisi nimen Zimbabwe-Rhodesia ja parlamentissa mustilla olisi enemmistö mutta valkoisilla määrävähemmistö. Huhtikuussa 1979 pidettyjen vaalien jälkeen Muzorewasta tuli pääministeri mutta Mugabe ja Nkomo eivät hyväksyneet ratkaisua ja taistelut jatkuivat.


title: Rhodesian sisällissota

text: Sota päättyi Rhodesian, Britannian, Mugaben ja Nkomon yhdistyneen ZANU-PF:n välisiin neuvotteluihin, jotka käytiin Lancaster Housessa, Lontoossa joulukuussa 1979. Neuvottelujen päätteeksi solmitun Lancaster Housen sopimuksen mukaisesti Rhodesia palautui hetkellisesti brittihallinnon alaisuuteen, kun maassa järjestettiin brittihallinnon ja Kansainyhteisön valvomat parlamenttivaalit maaliskuussa 1980. ZANU-puolue voitti vaalit, ja Robert Mugabesta tuli maan ensimmäinen pääministeri 18. huhtikuuta 1980, jolloin maa sai myös kansainvälisesti tunnustetun itsenäisyyden uutena Zimbabwen valtiona.


title: Jääkiekon SM-liigakausi 2016–2017

text: Jääkiekon SM-liigakausi 2016–2017 oli jääkiekon SM-liigan 42. kausi. Puolustavana mestarina kauteen lähti Tappara.


title: Jääkiekon SM-liigakausi 2016–2017

text: Suomen toiseksi korkeimmalla sarjatasolla Mestiksessä pelannut Mikkelin Jukurit päätettiin nostaa kaudeksi 2016–2017 SM-liigaan. Jääkiekon SM-liiga Oy:n lisenssitoimikunta oli hyväksynyt Jukurien liigalisenssihakemuksen. Liigan ja Mestistä hallinnoivan Suomen jääkiekkoliiton välinen sopimus antoi mikkeliläisille mahdollisuuden anoa Liigaan pääsemislisenssiä. Jukurit oli toiminut näin, täyttäen lisenssin ehdot.


title: Jääkiekon SM-liigakausi 2016–2017

text: Maaliskuussa 2016 SM-liigan puheenjohtaja Vesa Puttonen ilmoitti, ettei Espoo Blues voisi osallistua sarjaan seuran ajauduttua konkurssiin.


title: Jääkiekon SM-liigakausi 2016–2017

text: SM-liigassa pelattiin 60 ottelun runkosarja, jonka kuusi parasta joukkuetta selviytyivät suoraan puolivälieriin ja sijoille 7.–10. sijoittuneet joukkueet pelaavat pudotuspeliottelut puolivälieriin pääsystä. Sijoille 11.–15. sijoittuneiden joukkueiden kausi päättyi runkosarjaan.


title: Jääkiekon SM-liigakausi 2016–2017

text: Runkosarjassa joukkueet olivat jaettuina viiteen kolmen seuran lohkoon. Lohkon muodostivat HIFK, HPK ja Kärpät, Pelicans, KooKoo ja SaiPa, Ilves, Tappara ja Sport, Jukurit, JYP ja KalPa sekä Lukko, TPS ja Ässät. Jokainen joukkue kohtasi kunkin lohkotoverinsa kuusi kertaa: kolmesti kotikentällä ja kolmesti vieraskentällä. Muita seuroja vastaan joukkueet pelasivat neljä kertaa.


title: Jääkiekon SM-liigakausi 2016–2017

text: Pudotuspelien 1. kierroksella pelasivat runkosarjan sijoille 7–10 sijoittuneet joukkueet: Ässät, Kärpät, HIFK ja Ilves. Kierros pelattiin paras kolmesta -järjestelmällä, jossa kahdella voitolla joukkue eteni puolivälieriin.


title: Outi Markkanen

text: Outi Markkanen (s. 1951 Helsinki) on suomalainen kuvittaja ja kirjailija.


title: Outi Markkanen

text: Markkasen isoisä oli taiteilija Urho Lehtinen (1887-1982). Hän on opiskellut muun muassa Firenzen taideakatemiassa 1972-1973, Lahden taideinstituutissa sekä Prahassa 1976-1978.


title: Outi Markkanen

text: Markkanen on kuvittanut muun muassa Jaana Lapon, Hannele Huovin, Marja-Leena Mikkolan ja Leena Laulajaisen kirjoja.


title: Outi Markkanen

text: Markkanen on julkaissut teoksia yksin ja yhdessä muiden kanssa:


title: Outi Markkanen

text: Markkanen on saanut työstään useita palkintoja:


title: Tinarutto

text: Tinarutto on alhaisessa lämpötilassa esiintyvä ilmiö, jossa tina muuttuu allotrooppisesta muodosta toiseen, valkoisesta (β-)tinasta harmaaksi (α-)tinaksi ja jonka vaikutuksesta tinaesineet herkästi haurastuvat ja hajoavat kylmässä.


title: Tinarutto

text: Tinarutto tuli tunnetuksi Euroopassa keskiajalla, kun havaittiin, että kirkkojen tinaiset urkupillit hajosivat viileässä ilmiössä. Kun hajoaminen pääsee alkuunsa, se etenee kiihtyvästi.


title: Tinarutto

text: Euroopan unionin säädettyä haitallisten aineiden käyttöä rajoittavan RoHS-direktiivin, ja vastaavien lakien tullut säädettyä myös muualla, vanhastaan juotosmetalleina käytetyt tinan ja lyijyn seokset on yleisesti korvattu lähes puhtaalla tinalla, minkä vuoksi tinarutosta ja sen torjunnasta on jälleen tullut huomattava ja haastava teknologinen ongelma.


title: Tinarutto

text: Tinalla on kiinteässä tilassa kolme allotrooppisista muotoa, joista pysyvin on 13,2 °C:n yläpuolella "valkoinen tina" eli β-tina, tätä alemmissa lämpötiloissa sen sijaan "harmaa tina" eli α-tina. Näistä valkoinen eli β-tina on tyypillisesti metallimainen, kun taas harmaa α-tina on hauras epämetallimainen aine, jolla on timanttimainen kiderakenne. Alle 13,2 °C:n lämpötiloissa valkoinen tina pyrkii vähitellen muuttumaan harmaaksi tinaksi. Aluksi tinaesineen pinnalle muodostuu harmaita laikkuja, jotka vähitellen laajenevat ja samalla esine haurastuu. Kun lämpötila on vain vähän tämän rajan alapuolelle, tämä tapahtuu melko hitaasti, mutta noin -30 °C:ssä jo huomattavasti nopeammin. Germanium ja muut aineet joilla on samanlainen kiderakenne kuin harmaalla tinalla ja jonka hilavakiotkin ovat suunnilleen yhtä suuret, voivat myös katalyyttisesti nopeuttaa tätä tinan muodonmuutosta.


title: Tinarutto

text: Myös harmaa tina itse katalysoi tätä muodonmuutosta eli kyseessä on autokatalyyttinen reaktio. Sen vuoksi se alkuun päästyään jatkuukin kiihtyvällä vauhdilla. Tinan allotrooppisilla muodoilla on myös eri suuri tiheys. Kun valkoinen tina muuttuu harmaaksi tinaksi, sen tilavuus kasvaa niin paljon, noin 27 %, että tinaesine rikkoutuu ja harmaa α-tina hajoaa lopulta hienoksi jauheeksi.


title: Tinarutto

text: Tinan seostaminen antimonilla tai vismutilla torjuu tinaruton.


title: Tinarutto

text: Usein on väitetty tinaruton vaikuttaneen siihen, että Napoleonin hyökkäys Venäjälle päättyi tappioon. Tämän teorian mukaan Ranskan armeijan sotilaat olisivat paleltuneet Venäjän talvessa, koska heidän vaatteissaan oli tinaiset napit, jotka olisivat hajonneet kylmässä tinaruton vuoksi. On kuitenkin kiistanalaista, missä määrin tämä seikka vaikutti sodan tulokseen; on väitetty, että nappeihin käytetty tina oli melko epäpuhdasta ja kesti alhaisia lämpötiloja paremmin. Lisäksi laboratoriokokeissa on todettu, että seostamattomastakin tinasta valmistetut esineet hajoavat Venäjän talvea vastaavissa lämpötiloissa vasta noin 18 kuukauden kuluttua, mikä on yli kaksi kertaa niin pitkä aika kuin minkä Napoleonin Venäjän-sotaretki kesti. Tiedetään, että jotkut sotaretkeen osallistuneet rykmentit käyttivät univormuissaan tinaisia nappeja ja Venäjällä oli sodan aikana toisinaan jopa 40 asteen pakkasia. Sodasta hengissä selvinneistä monet ovat kuitenkin kertoneet muistelmiaan, mutta kukaan heistä ei maininnut hajonneita nappeja. Sen sijaan 1860-luvulla eräissä Venäjän armeijan varusvarastoissa tinaisten nappien todella tiedetään hajonneen, ja on epäilty, että tarina Napoleonin sotilaiden hajonneista napeista on syntynyt vasta tämän tapauksen vaikutuksesta, joskin siihen lienee vaikuttanut myös se, että Napoleonin armeijan jouduttua toivottomaan tilaan monet sen sotilaat joutuivat turvautumaan kerjuuseen tullakseen toimeen.


title: Tinarutto

text: Vuonna 1910 brittiläinen naparetkeilijä Robert Falcon Scott yritti päästä ensimmäisenä etelänavalle, mutta norjalainen Roald Amundsen ehti sinne ennen häntä. Retkikunta eteni jalkaisin Etelämantereen jäätikön poikki jättäen matkan varrella tiettyihin kätköpaikkoihin paluumatkaa varten ruokaa sekä kerosiinia telttojensa lämmittämistä varten. Vuoden 1912 alussa he saivat todeta, että heidän ensimmäisellä kätköpaikallaan ei ollut jäljellä kerosiinia; kannut, joita piti koossa juotostina, olivat tyhjät. Mahdollisesti ne olivat hajonneet tinaruton vuoksi. Toisten tutkijoiden mukaan syynä oli juotoksen huono laatu, sillä Etelämantereelta eräistä rakennuksista on löydetty jopa yli 80 vuotta vanhoja tinaisia kannuja, jotka ovat yhä hyvässä kunnossa.


title: Tinarutto

text: Tinaruttoa voi torjua seostamalla tinaan pieniä määriä jotakin elektropositiivista metallia tai puolimetallia, joka liukenee tinaan kiinteässä olomuodossa. Esimerkiksi tinan seostaminen antimonilla tai vismutilla torjuu tinaruton. Myös hopeaa, indiumia ja lyijyä on käytetty, mutta lyijy ei liukene tinaan kiinteässä olomuodossa.


title: Tinarutto

text: Kun tina useimmissa käyttökohteissaan korvattiin tinan ja lyijyn seoksena, tinaruton aiheuttamista ongelmista uskottiin jo päästyn lopullisesti eroon. Viime aikoina lyijyn käyttöä on sen myrkyllisyyden vuoksi kuitenkin rajoitettu, muun muassa Euroopan unionissa haitallisten aineiden käyttöä koskevalla RoHS-direktiivillä. Kun jotkin valmistajat tämän vuoksi ovat korvanneet tina-lyijyseoksen puhtaalla tinalla, on tinarutosta jälleen tullut monessa yhteydessä merkittävä tekninen ongelma. Esimerkiksi joissakin sähkö- ja elektronisissa laitteissa johtimet on päällystetty puhtaalla tinalla. Kylmässä se voi muuttua harmaaksi eli α-tinaksi, joka ei johda sähköä, mutta irtoaa johtimista ja voi jauhemaisena helposti siirtyä laitteen sisällä toiseen paikkaan. Jälleen lämmetessään se muuttuu takaisin valkoiseksi eli β-tinaksi, joka johtaa sähköä ja voi sen vuoksi saada aikaan oikosulun, jolloin laite hajoaa.


title: Canal+

text: Canal+ on ranskalainen maksutelevisiokanava, joka aloitti lähetyksensä 4. marraskuuta 1984 pääpainonaan elokuvat ja urheilu. Sen omistaa Groupe Canal+, jonka puolestaan omistaa Vivendi. Kanavan päämaja on Issy-les-Moulineaux’ssa Pariisin esikaupunkialueella.


title: Canal+

text: Canal+ on vastaanottettavissa maanpäällisen antenniverkon, satelliitin, kaapelin ja internetin kautta. Kanavalla on useita sisarkanavia, joista ensimmäiset, Canal+ Cinéma (alun perin Canal+ Jaune) ja Canal+ Décalé (Canal+ Bleu) perustettiin vuonna 1996. Les chaînes Canal+ -kanavapakettiin kuuluu kuusi kanavaa.


title: Canal+

text: Canal+-brändiä on käytetty myös Ranskan ulkopuolella. Ensimmäisenä toiminta alkoi Belgiassa vuonna 1989. Pohjoismaissa Canal+ aloitti vuonna 1997, mutta kanavat ovat vaihtaneet omistajaa useaan otteeseen ja syyskuusta 2012 alkaen ne on tunnettu nimellä C More.


title: Canal+

text: Vuonna 1986 Canal+ perusti tuotantoyhtiö Canal+ Productionin. Se kuuluu edelleen Groupe Canal+:aan nimellä StudioCanal.


title: Christian Gow

text: Christian Gow (s. 28. maaliskuuta 1993 Canmore) on kanadalainen ampumahiihtäjä. 177 senttimetriä pitkä ja 73 kilogrammaa painava Gow edustaa Rocky Mountain Racersia ja hänen valmentajanaan toimivat Roddy Ward ja Matthias Ahrens.


title: Christian Gow

text: Gow debytoi maailmancupissa tammikuussa 2015 Oberhofin pikakilpailussa ollen 48:s. Ensimmäiset maailmancupin pisteensä Gow saavutti joulukuussa 2015 Hochfilzenin takaa-ajossa ollen 39:s.


title: Christian Gow

text: Gow saavutti pronssia viestistä vuoden 2016 MM-kilpailuista Oslosta. Hän oli mukana myös vuoden 2015 MM-kilpailuissa Kontiolahdella.


title: Christian Gow

text: Myös Gowin isoveli Scott Gow on ampumahiihtäjä.


title: Scott Gow

text: Scott Gow (s. 6. marraskuuta 1990 Calgary, Alberta) on kanadalainen ampumahiihtäjä. 180 senttimetriä pitkä ja 79 kilogrammaa painava Gow edustaa Rocky Mountain Racersia ja hänen valmentajanaan toimivat Matthias Ahrens ja Roddy Ward.


title: Scott Gow

text: Gow debytoi maailmancupissa marraskuussa 2011 Östersundin normaalimatkalla ollen 101:s. Ensimmäiset pisteensä hän saavutti tammikuussa 2013 Ruhpoldingin pikakilpailusta ollen 29:s. Parhaimmillaan hän on ollut kuudestoista Östersundin ja Le Grand-Bornand'n pikakilpailuissa kaudella 2017–2018.


title: Scott Gow

text: Gow saavutti vuoden 2016 MM-kilpailuista Oslosta pronssia viestistä. Henklökohtaisissa kilpailuissa hän oli parhaimmillaan normaalimatkalla 18:s. Hän on osallistunut myös vuosien 2013, 2015 ja 2017 MM-kilpailuihin. Pyeongchangin olympialaisissa 2018 hän sijoittui normaalimatkalla 14:nneksi. Vuoden 2009 nuorten MM-kilpailuista Gow oli saavuttamassa hopeaa viestistä.


title: Scott Gow

text: Myös Gow'n pikkuveli Christian Gow on ampumahiihtäjä.


title: Josef Sudek

text: Josef Sudek (17. maaliskuuta 1896 Kolín, Böömi –15. syyskuuta 1976 Praha) oli tšekkiläinen valokuvaaja, joka luetaan yhdeksi valokuvataiteen suurimmista nimistä. Hänet tunnetaan erityisesti Prahaa esittävistä valokuvistaan ja hiljaisista, meditatiivisista asetelmistaan.


title: Josef Sudek

text: Vuonna 1896 Böömissä syntynyt Sudek aikoi nuoruudessaan ryhtyä kirjansitojaksi, mutta menetti oikean kätensä ensimmäisen maailmansodan taistelussa Italian-rintamalla 1916 ja teki valokuvausharrastuksestaan itselleen uuden ammatin. Hän kuvasi aluksi muita toipilaita prahalaisessa sotilassairaalassa ja opiskeli pari vuotta prahalaisen valokuvaajan Jaromir Funken johdolla. Sudek löysi vähitellen oman tyylinsä kuvatessaan arkipäiväisistä esineistä tekemiään asetelmia, usein studionsa sateista ikkunaa vasten: vesilaseja, kananmunia, rypistynyttä paperia. Studio oli itse asiassa vain pieni mökki, jonka hän jakoi sisarensa kanssa. Sudek kierteli suuren kameransa ja jalustansa kanssa ympäri Prahaa tallentaen maisemia ja katunäkymiä, joissa vain harvoin näkyi ihmisiä. Hän tuli jotenkuten toimeen sotainvalidieläkkeellään, mutta teki 1930-luvulla myös mainoskuvauksia.


title: Josef Sudek

text: Puuttuvasta oikeasta kädestään huolimatta Sudek käytti aina suuria kameroita, joiden käsittelemiseen hän tarvitsi apulaisia. 1940-luvulta lähtien hän käytti 30 × 40 cm negatiivikoon kameraa ja teki suurennosten sijasta kuvistaan vain samankokoisia pinnakkaisvedoksia. 1950-luvulla hän hankki myös panoraamakameran, jolla hän kuvasi sekä vaaka- että pystysuuntaisia panoraamakuvia.


title: Josef Sudek

text: Sudek oli elinaikanaan länsimaissa miltei tuntematon, ja hänet ”löydettiin” vasta vähän ennen kuolemaansa, kun George Eastman -museo New Yorkin Rochesterissa järjesti hänen valokuvistaan näyttelyn vuonna 1974. Samana vuonna New Yorkissa toiminut Light Gallery järjesti Sudek-näyttelyn. Sudekin 80-vuotispäivän 1976 kunniaksi Prahan taideteollisuusmuseo järjesti hänen tuotannostaan laajan takautuvan näyttelyn, joka nähtiin myöhemmin myös Lontoon Photographer’s Galleryssa.


title: Josef Sudek

text: Toisen maailmansodan jälkeen Sudekin apulaisena oli keskitysleiriltä selviytynyt nuori Sonya Bullaty, joka lähti sittemmin siirtolaiseksi Yhdysvaltoihin ja teki siellä uran valokuvaajana miehensä Angelo Lomeon kanssa.


title: Josef Sudek

text: Sudek muutti 1959 taloon lähellä Hradčanyn kaupunginosaa, joka toimii nykyisin hänen nimeään kantavana galleriana "Galerie Josefa Sudka".


title: Dongfeng Motor Corporation

text: Dongfeng Motor Corporation (DFM, , pinyin: Dōngfēng Qichē Gōngsī) on suuri, vuonna 1969 nimellä perustettu kiinalainen autoteollisuuskonserni. Kiinankielen sanan "Donfeng" merkitys on suomeksi ’Itätuuli’. Se on yksi kolmesta Kiinan markkinoiden suuresta autonvalmistajasta, joita Kiinan valtio hallitsee. Yhtiön kotipaikka on Wuhan. Marraskuussa 2015 uutisoitiin, että yhtiön silloinen toimitusjohtaja Fushou Zhu oli erotettu lahjusepäilyjen takia. Vuonna 2015 konserni valmisti 3,8725 miljoonaa autoa. Yhteisyrityksistä tuotantomäärältään suurimmat olivat Donfeng Nissan (1,00 milj. autoa), Dongfeng PSA (0,71 milj.), Dongfeng-Yueda KIA (0,62 milj.), Dongfeng Honda (0,41 milj.), Dongfeng Yulon (0,06 milj.).


title: Dongfeng Motor Corporation

text: Yhtiöllä on useita tytäryrityksiä ja yhteisyrityksiä. Tytäryhtiöistä kaksi on miltei samannimisiä ("nimissä sotkeutumisvaara!") pörssiyhtiöitä: Dongfeng Motor Group Co (HKSE: 0489; (东风汽车集团股份有限公司, lyhyesti 东风集团股份) ja Dongfeng Automobile Co Ltd (SSE: 600006; 东风汽车股份有限公司). Dongfeng Motor Corporation tekee valmistusyhteistyötä japanilaisten Hondan ja Nissanin sekä ranskalaisen PSA Peugeot Citroënin kanssa. Yhteistä valmistusta on myös eteläkorealaisen Kia Motors Corporationin kanssa. Tammikuussa 2015 raportoitiin Kiinan suurimman kuorma-autovalmistaja Donfengin ostaneen 45 prosenttia ruotsalaisesta Volvosta. Ruotsalaiset odottivat Volvon kuorma-autojen myyntiponnistelujen helpottuvan kaupan seurauksena erityisesti Kiinassa.


title: Dongfeng Motor Corporation

text: Yhtiö on Kiinan valtion ja kommunistipuolueen ohjauksessa. DFM:n organisaatiokuvauksesta ilmenee, että Kiinan kommunistisen puolueen paikallisosastolla on merkittävä rooli konserniyhtiön johdossa.


title: Dongfeng Motor Corporation

text: Vuoden 2015 Fortune 500 -listallaan talouslehti Fortune arvioi Dongfengin sijalle 109 viidestäsadasta arvioimastaan suuryrityksestä. Fortune käyttää listassaan DFM:n tytäryrityksen nimeä, mutta konserniyhtiö DFM itse kertoo sivustollaan Fortunen viittaavaan heihin. Yrityksen liikevaihto oli vuonna 2014 noin 78,978 USD ja nettovoitto 1,600 miljardia dollaria. Maailman suurimpien yritysten Forbes Global 2000 -listan vuoden 2015 vertailussa tytäryritys Dongfeng Motor Group katsottiin puolestaan useilla mittareilla arvioituna Kiinan 49. suurimmaksi ja maailman 542. suurimmaksi julkisesti noteeratuksi yhtiöksi.


title: Dongfeng Motor Corporation

text: Yrityskonserni sai alkunsa 28. syyskuuta 1969 alkujaan nimellä "Second Automobile Works Co., Ltd" (SAW, 第二汽车制造厂, suom. ’Toinen autotehdas’) perustetusta autotehtaasta. Sitä varhaisempi kiinalainen autotehdas oli Neuvostoliiton avustuksella käynnistetty FAW (’Ensimmäinen autotehdas’). Kesäkuussa 1975 ensimmäinen yhtiön itsensä suunnittelema automalli EQ240 pääsee tuotantoon. Marraskuun 18. päivänä samaa vuotta uudelle autolle annetaan Kiinan valtioneuvoston hyväksymänä tuotenimi "Dongfeng" (’Itätuuli’). Heinäkuussa 1978 yhtiön itse kehittämä kuorma-auto EQ140 pääsee tuotantoon.


title: Dongfeng Motor Corporation

text: Marraskuussa 1987 yhtiön vuotuinen tuotantokapasiteetti nousee 100 000 ajoneuvoon. Yhtiö on maailman kolmanneksi suurin kuorma-autojen valmistaja. Joulukuussaa 1990 solmitaan Citroënin kanssa sopimus ranskalaismallisten henkilöautojen yhteistuotannosta (SAW-Citroën). Syyskuun 1. päivänä 1992 Toinen autotehdas muuttaa nimekseen "Dongfeng Motor Corporation, Ltd." (DFM).


title: Dongfeng Motor Corporation

text: Vuonna 2004 perustettiin tytäryhtiö Dongfeng Motor Group Co., Ltd (DFG), jonne siirrettiin emoyhtiö DFM:stä monia keskeisiä liiketoimintoja autotehtaineen, mukaan luettuna Dongfeng Motor Co., Ltd, Dongfeng Peugeot Citroen Automobiles Co., Ltd, Dongfeng Honda Automobile Co., Ltd, Dongfeng Electric Vehicle Co., Ltd ja Dongfeng Cross-country Vehicle Co., Ltd. DFG listautui Hongkongin pörssiin joulukuussa 2005.


title: Dongfeng Motor Corporation

text: Automerkkejä, joita yhtiö valmistaa omien tai yhteisyritystensä tuotantona (mm. Donfeng Honda, Donfeng Nissan, Donfeng PSA, Dongfeng Renault, Donfeng Yueda Kia, Dongfeng Yulon, Dongvo (Hangzhou) Truck Company) ovat: Citroën, Donfeng, Honda, Infiniti, Kia, Luxgen, Nissan, Peugeot, Renault, UD, Venucia.


title: Superseven chiama Cairo

text: Superseven chiama Cairo () on vuonna 1965 valmistunut italialais-ranskalainen seikkailuelokuva. Umberto Lenzin ohjaaman vakoilujännärin pääosaa esittää yhdysvaltalainen Roger Browne.